Hum BhojpuriaJune 15, 20211min6020\nHum BhojpuriaJune 7, 20212min6180\nHum BhojpuriaMay 25, 20212min6680\nधर्मयुग, साप्तिहिक-हिंदुस्तान, कादंबिनी पत्रिका के समतुल्य है ‘भोजपुरी जंक्शन‘\nआपके कुशल एवम सफल संपादन में ‘भोजपुरी जंक्शन’ ई पत्रिका के संपूर्ण पृष्ठों को उलटने पलटने का सुअवसर प्राप्त हुआ। धर्मयुग, साप्तिहिक-हिंदुस्तान, कादंबिनी पत्रिका के\nसमतुल्य आपकी विशिष्ट पत्रिका एक लंबे अंतराल के पश्चात मेरी नज़रों से गुज़र गयी, जिसकी प्रशंसा में दो शब्द लिखना अति आवश्यक है।\nमहोदय आज के युग में पत्रिका प्रकाशन लोहे के चने चबाने के समान है, इसकी साज सज्जा, अति आकर्षक हृदय स्पर्शी रचना चयन संपादक की विद्वता का परिचायक है। जिसके\nलिए आप और आपका सुकर्मी संपादन विभाग बधाई का पात्र है।\nरंग बिरंगी होली की विभिन्न रचनाओं के मन भावन रंग बिखेरता, मिठासभरी गुंजिया सी\nस्वादिष्ट व दही भल्ले सी नमकींन रचनाएं पढ़कर होली की मस्ती का आनन्द चौगुना हो गया।\nआपने भोजपुरी रचनाओं के मध्य ब्रजभाषा की होली रचनाओं को जो महत्ता प्रदान की\nहै, उसके लिए मैं आपका, और सभी सहयोगियों का हृदय से आभारी हूँ। मेरा गीत “उड़ रह्यो\nरंग गुलाल ब्रज की गलियन में” “भोजपुरी जंक्शन” के सभी पाठकों को पसंद आयेगा, ऐसा\nअनुदिन पत्रिका प्रगति के पथ पर अग्रसर रहे, इसी मंगलकामना के साथ “भोजपुरी जंक्शन” परिवार को हार्दिक शुभकामनाएं।\nदरियाब सिंह राजपूत ‘ब्रजकन‘, मोदीनगर\n“भोजपुरी जंक्शन” में ब्रजभाषा को सम्मान देने के लिए साधुवाद\n“भोजपुरी जंक्शन” का “होली विशेषांक” अपनी नवीनतम मनोहारी साज सज्जा के साथ प्रकाशित हुआ, इसके लिए “भोजपुरी जंक्शन” परिवार को हृदय से बधाई।\nइस अंक में मेरा ब्रजभाषा गीत “फागुनी बयारि” प्रकाशित करने एवं ब्रजभाषा को सम्मान देने के लिए आपका सादर सहृदय साधुवाद, आदरणीय भावुक जी !\nइस अंक में प्रकाशित अधिकांश रचनाएं भोजपुरी के लालित्य से परिपूर्ण है जो एक से बढ़ कर एक सुंदर, सरस एवं भावपूर्ण हैं। आपके भोजपुरी दोहे बहुत पसंद आये, इसके लिए आपको विशेष बधाई। यह होली विशेषांक बहुत सुंदर बन गया है। मां वाणी की कृपा से आगामी अंक भी इसी प्रकार सफलता पूर्वक प्रकाशित होते रहेंगे, ऐसी मंगल कामना करता हूं।\nनरेंद्र शर्मा “नरेंद्र”, गीतकार, अलीगढ़ (उ.प्र.)\nठवर-ठवर फाग क गगरी ढरकि रहलि बा\nई होली विशेषांक देख के अस लागि रहल बा कि भोजपुरी माई अपना सतरंगी अंचरा से घन मोती लुटा रहलि बाड़ी। अस लागि रहल बा के धरती अपना पूते क जनेव ठानत ए होली के मन भर जीयत बाड़ी, ठवर-ठवर फाग क गगरी ढरकि रहलि बा। सब लिखनहार लो मन भर मन से लिखले बा एकर बहुत बधाई।\nएह फाग विशेषांक के विशेषता एकरे विशेषज्ञता आ विविधता में बा। मनोज भावुक जी आ उहां क टीम क जोड़ले क कला अवर विनम्रता मेहनत फैन बना देवे वाली बा।\nआकृति विज्ञा ‘अर्पण’, गोरखपुर, उत्तर प्रदेश\nफगुआ अंक देख के बुझाता कि धरती आपन अँचरा में गुलाल लेइके छितरा देहले बाड़ी\nएक तरफ़ जहाँ कोरोना के भयावहता बढ़ता, उहवें फ़ाग के रंग से सजल-धजल ई पत्रिका मन के मोह लेलख. बुझाता कि धरती आपन अँचरा में गुलाल लेइके छितरा देहले बाड़ी। एक से बढ़के एक होली के खुशबू में भींगल, नीमन से शब्दन के सजावल रचना। एह अंक के देख के मन हरखित बा। मनोज भावुक जी आ उहाँ के पूरा टीम बधाई के पात्र बा।\nमील के पाथर साबित होई भोजपुरी जंक्शन\nऐतिहासिक काम भइल बा। आवे वाला समय में मील के पाथर साबित होई। अनघा बधाई मनोज भावुक जी।\nसविता सौरभ, बनारस, उत्तर प्रदेश\nबेजोड़ अंक आइल बा\nबेजोड़ अंक आइल ई फगुआ से जुड़ल। रुचिर आ रमणीय रचनन से भरल इहो अंक संगिरहा जोग बा। बधाई मनोज जी। राउर मिहनत रंग ले आ रहल बा।\nसुनील कुमार पाठक, पटना, बिहार\nहोली विशेषांक के सुघराई देखे जोग बा\nहोली विशेषांक के सुघराई के जतना बयान कइल जा कमे बा। संपादक मंडल आ डिज़ाइनर के ढेरकी खान बधाई। परिकल्पना के धरातल पर उतारल गइल। मन गदगद बा।\nचंदेश्वर शर्मा परवाना, देवरिया, उत्तर प्रदेश\nहोली विशेषांक में सचमुच होली कs जान-परान बा\nभोजपुरी के चर्चित पत्रिका ‘ भोजपुरी जंक्शन ‘ के होली अंक देखते मन भाव विभोर हो गइल। पत्रिका के साज-सज्जा आ कलेवर काबिले तारीफ बा। अंक में संकलित एक से बढ़ के एक रचना आ लेख होली पर बा जवना में सुघर तथ्य आ पठनीयता लउकत बा, जे पत्रिका में जान डाले में कवनो कोर-कसर बाकी नइखे छोड़ले। राउर संपादकीय जानदार बा, हम रउरा से पूरे-पूरे सहमत बानी कि ” भोजपुरी जंक्शन में पूरा के पूरा फाग राग बा आ एह अंक पर कोरोना-सोरोना के कवनो असर नइखे, ई कम्प्लीट फागुन विशेषांक बा।”\nएह अंक में सभई के लेख आ रचना प्रासंगिक आ प्रेरणादायक बा। “फागुन के बदलत रुप” लेख में एक ओर तारकेश्वर राय ‘तारक’ के चिन्ता कइल उचित लग रहल बा तs दूसरे ओर बादशाह प्रेमी, मनमोहन मिश्र, मिथिलेश गहमरी, प्राचार्य सुभाष यादव, संगीत सुभाष, सौदागर सिंह, जे पी द्विवेदी, निशा राय, नथूनी प्रसाद कुशवाहा, प्रतिभा गुप्ता, प्रेम नाथ मिश्र, संजय मिश्र ” संजय”, निर्भय नीर आ शम्भू कुशवाहा जइसन मानिन्द साहित्यकार लोगन के फगुआ के गीत भरोसा दे रहल बा कि फगुआ के रुप कतनो बदले जब ले गंगा-जमुना में पानी रही तब तलक फगुआ मनत रही। काहे कि फगुआ के साहित्य में एतना जान बा कि फिल्मी जगत भी एकरा बिना अधूरा बा जेकर जीवन्त गवाही भावुक जी के दमदार लेख ” हिन्दी सिनेमा में फगुआ” कर रहल बा। इहो डंका के चोट पर कहल जा सकेला कि जब तलक “भोजपुरी जंक्शन” जइसन पत्रिका मिलत रही तब तलक फगुआ मनत रही। “भोजपुरी जंक्शन” पत्रिका अपने स्वरुप आ पहिचान में काफी उच्च स्तरीय पत्रिका दिख रहल बा। भाई मनोज भावुक राउर भगीरथ प्रयास एक ना एक दिन इतिहास रची आ भोजपुरी खातिर मील के पत्थर साबित होई।\nराम पुकार सिंह “पुकार” गाजीपुरी, पूर्व प्रधानाध्यापक, कोलकाता\nमन फागुन फागुन हो गइल बा\nफगुआ अंक तनी देर से आइल त का चइतो में रंग बरसा देलस। मन फागुन फागुन हो गइल बा।\nफगुआ अंक बेजोड़ भावुक जी\nफगुआ अंक बेजोड़।\nचइत में फागुन ले आइल\nरंगलस मन के कोर\nअंक संग्रहणीय बनल बा\nलेख आलेख कविता बा\nरंग से भरपूर\nतीत कोरोना ना छू पवलस\nफगुआ के तासीर।\nफलो फूलो भोजपुरी जंक्शन\nबिखरत रहे सुवास\nकरत रहीं भोजपुरी सेवा\nहमरा बा विश्वास।\nदेश – विदेश में झंडा गाड़ के\nदिहनी भाषा के पहचान\nभोजपुरी के मान बढ़वनी\nहमनी ला वरदान।\nकनक किशोर जी, आरा, बिहार\nभोजपुरी जंक्शन चंदन के माटी हऽ\nसाँच कहिले भोजपुरी के थाती हऽ\nताज़ा कणिका होली पर आधारित बा\nपढ़ि के रचना ई मनवा आह्लादित बा\nइक से बढ़ि के एक लेख कविता बाटे\nजेतने पढ़ऽ ओतने मन तरसताटे\nरंग विरंगा चित्र भाव मनभावन बा\nनइखे तनिक फुहड़ता सबकुछ पावन बा\nअसहीं रउवा कवि, कविता से प्यार करीं\nनेक कार्य के बदे नमन स्वीकार करीं\nआकाश महेशपुरी, गोरखपुर, उत्तर प्रदेश\nधूम मचल बा जंक्शन पर\nधूम मचल बा जंक्शन पर, भाउक जी के खेला हे\nदेखs देखs देखs देखs, लगल कबिन के मेला हे\nपत्रिका पढ़ीके नींक लगल केतना कइसे तुह॔के बतलाईं\nहिया के पोर ही पोर से भावुक जी तोह॔के बा बधाई बधाई\nओमप्रकाश पांडे आचार्य जी, गोरखपुर, उत्तर प्रदेश\nआवरण पृष्ठे रंग बरसा रहल बा\nभोजपुरी जंक्शन के होली विशेषांक “फगुनहट हऽ कि कोरोनाहट” सुवहनिय प्रपत्र का रूप में मिलते मन फगुना गइल बा। काहे कि एकर आवरण पृष्ठे रंग बरसा रहल बा।\nरउरा सम्पादकीय के कोरोना काल के खतियान कहाव त हमरा समझ से गलत ना कहाई। आवरण पृष्ठ से फगुआत सम्पादकीय में डूबत अदमी जब आगा बढ़ता त; वास्तव में भारत के रत्न हईं टाटा, फगुआ के बदलत रूप, बसंत कऽ मनुहार अउर होली कऽ त्योहार, बसंत आ गइल, माने एकहु ना बतिया होली में रसिया, होली रस, आ हमार भउजी जस लेख,आलेख,संस्मरण, कहानी भरपूर साहित्यिक खोराक देता।\nभोजपुरी के पचपन कवि लोगन के गीत, कविता पढ़ मन आनंदित त होइए रहल बा ब्रज भाषा के कवितो फगुआवे में कवनो कसर नइखे छोड़त।\nहिन्दी सिनेमा में फगुआ नामक राउर लेख बहुते उपयोगी बा। कुल मिलाके के कहल जाव त ई अंक हमनी ला एगो थाती का रूप में बा।\nदिलीप पैनाली, सैखोवा, तिनसुकिया, असम\n‘भोजपुरी जंक्शन’ देख के मन अगरा गइल, हरियरा गइल\nस्वस्तिश्री सर्व उपमायोग्य सम्पादकजी के जय-जय।\nएह बार के ‘भोजपुरी जंक्शन’ मिलल। मन अगरा गइल, हरियरा गइल। ई पत्रिका हर बार नियन एहू बार सामयिक अड़ान पs अड़ल रहलि। एह बार फागुन के खूब रंग चढ़ल रहल, शायद एहीसे ‘होली-विशेषांक’ बा। रसिक सम्पादक के होली में गोताइल आ भावुकता भरल कलम से आइल ‘फगुनहट कि कोरोनोहट’ शीर्षस्थ सम्पादकीय कोरोना के साथे लेले कोरोनाकालीन चुनावी चाल पs गभियो चला देलस। फगुआ के बदलल रूप, बसन्त के मनुहार अउर होली के त्यौहार हs, बसन्त आ गइल, माने एकहू ना बतिया होली में रसिया, होली-रस, हमार भउजी-जइसन आलेखन के साथे एक से एक कविता आ फिलिमो के होली रंग सहेजले एह अंक के पोरे पोर रसगर रहल। हँs, ‘वास्तव में भारत के रत्न हईं टाटा’ ई आलेखो एगो महनीय व्यक्तित्व के उजागर करेवाला विशिष्ट बोध के प्रतीक बा।\nआवरण से लेके अन्तस् तक में मनोहर चित्रन के साथे विषय-प्रस्तुति कतहूँ से ओनइस ना लागल। भोजपुरी के विकास में सभ सवांग के साथे एह पत्रिको के योगदान गवाई। शुभमस्तु।\nमार्कन्डेय शारदेय, पटना, बिहार\nअद्भुत संकलन बाटे\nभोजपुरी जंक्शन के होली विशेषांक वास्तव में अद्भुत संकलन बा।\nसंपादक भावुक जी अपना सम्पादकीय में चुनाव के साथे कोरोना के साठगाँठ पर बहुत उत्तम व्यंग्य कइले बानीं जवना पर आम लोग के भी ध्यान आ बहुत व्यंग्य सुने आ पढ़े के मिल रहल बा। आर.के.सिन्हा साहब के आलेख में टाटा के भारतीय अर्थव्यवस्था में योगदान के बहुत सुंदर चर्चा भइल बा आ वास्तव में एकरा के केहू नजरअंदाज नइखे कर सकत।\nतारक जी ‘फगुआ के बदलल रूप’ आलेख के माध्यम से फगुआ के पहिले के स्वरूप आ फगुआ के सार्थकता के बहुत सुंदर चित्रन कइले बानी। एही तरे रामपुकार सिंह जी, मार्कण्डेय शारदेय जी,सम्पादक भावुक जी, डॉक्टर एस. के. पाठक जी आ डॉ. शंकर मुनि राय सरीखे रचनाकार सबके आलेख ये विशेषांक में चार चाँद लगा दिहले बा। सही में सब आलेख एक से बढ़कर एक बा।\nकाव्य खंड में भी होली के रंगीन मिजाजी साफ-साफ छलकत-छलकत बा। एक से बढ़के एक गीतकार अउर कवि सबके गीत आ कविता पढ़के मन होलीनुमा हो गइल बा। ये अंक में हिंदी सिनेमा में फगुआ के महक देखे के मिल रहल बा। फिल्मी दुनिया में होली के रंग केतना चटकदार आ असरदार बा ये विशेषांक में साफ-साफ लउकता।\nअखिलेश्वर मिश्र, बेतिया, प. चम्पारण, बिहार


टटका खबर, अतवार6सितम्बर 2020 के – टटका खबर\nउत्तर प्रदेश चुनाव बिहार भोजपुरी पट्टी\nSep 7, 2020 कांग्रेस, कुशीनगर, गोपालगंज, चंपारण, चुनाव, छपरा, जदयू, जौनपुर, बस्ती, बेतिया, भाजपा, राजद, राज्यसभा, लोजपा, संत कबीर नगर, सारण\nबिहार विधानसभा चुनाव के घोषणा से पहिलहीं छरपा-छरपी के दौर चालू हो गइल बा. एह दौरान विरोधियन के नाथे के कोशिश त होखते बा अपना संघतियनो के जगहा देखावे के कोशिश हो रहल बा. नीतीश आ पासवान में कबो पटल ना बाकिर एह घरी भाजपा नीत राजग में दुनू गोल शामिल बा. एकरा बावजूद एक दोसरा के गोड़ तर से जमीन खींचे के दाँव-पेंच हो रहल बा. शुरुआत नीतीश का तरफ से भइल दलित दाँव का नाम पर जीतेनराम माँझी के अपना पाला में शामिल क के. एह से अनसाइल लोजपा अब बगावत का मूड में आ गइल बावे. सोमार7सितम्बर के लोजपा अपना नेतवन के बइठक बोलवले बिया जवना में तय होखी कि बिहार चुनाव में नीतीश का साथे रहल जाव कि ना. वइसे इहो संकेत दीहल जा रहल बा कि केन्द्र आ बिहार में भाजपा के साथ ना छोड़ी लोजपा बाकिर जदयू के दादागिरिओ बरदाश्त ना करी.\nजान जाईं कि बरीस 2005 में केन्द्र के कांग्रेसी सरकार में लालू के राजद आ रामविलास के लोजपा दुनू शामिल रहे. बाकिर बिहार विधानसभा चुनाव में लोजपा राजद के खिलाफ हो के लड़ल आ लालू राज के खतम करावे में सफल हो गइल रहे.\nअपना हाथ में कुछउ ना रह गइला का बादो बँवारा गिरोह के दिमाग आसमाने पर बा. अब ऊ भाजपा के बतावल चाहत बिया कि राज्यसभा खातिर होखे वाला चुनाव में ऊ केकरा के टिकट देव. यूपी के मुख्यमंत्री योगी आदित्यनाथ जी के पाती भेजि के भाकपा के सचिव अतुल कुमार अनजान कहले बाड़न कि प्रदेश से राज्यसभा के नौ गो सांसदन के चुनाव होखे जा रहल बा आ भाजपा एह चुनाव में प्रदेशे के चेहरन के टिकट देव बाहरी लोगन के आपन उमीदवार मत बनावे. हो सकेला कि भाजपा के कुछ लोग अनजान से एह तरह के पाती पठववले होखे. जान जाईं कि प्रदेश में विधायकन के संख्या का आधार पर भाजपा के सात गो सदस्य सांसद बनीहें. एगो सांसद बनावे के औकात समाजवादी गोल का लगे बा. सगरी विपक्ष एकजुट हो के कोशिश करो त एगो अउर सांसद बनवा सकेला. बाकिर इहो तय मानीं कि भाजपा आठ गो से कम उमीदवार ना लड़ाई आ कोशिश करी कि नउवां सांसद ला विपक्ष में सेन्हमारी क के जीत जाव.\nकांग्रेस सुधारे के कोशिश करेवाला 23 जने के औकात बतावे में लाग गइल बिया कांग्रेस. उत्तर प्रदेश के कमेटियन से एह 23 में शामिल रहल जितिन प्रसाद आ राज बब्बर के नाम गायब. आरपीएनो सिंह के नाम कवनो कमेटी में नइखे डालल गइल. अबहीं ले यूपी में जितिन प्रसाद के कांग्रेस के ब्राह्मण चेहरा देखावल बतावत जात रहुवे. आ एही कमेटियन पर जिम्मा बा यूपी कांग्रेस में जान फूंके के.\nबिहार चुनाव में जदयू के ऑनलाइल रैली का तरहे कांग्रेसो आपन रैली करे के एलान कइले बिया. ओकरो रैली सोमार साते सितम्बर के करावल जाई. ई जानकारी देत प्रदेश कांग्रेस बोलतुआ राजेश राठौर कहले बाड़न कि कांग्रेस आपन बिहार क्रान्ति ऑनलाइन महासम्मेलन के शुरुआत 07 सितंबर से पश्चिम चम्पारण से करी.\nलालू के राजद से छरपि के नीतीश का जदयू में आइल विधान पार्षद मो. कमर आलम के जदयू आपन राष्ट्रीय महासचिव बनावे के एलान कइले बिया. ई जानकारी जदयू के एगो बड़ नेता अनिल हेगड़े दिहलें.\nपूर्वोत्तर रेलवे के छपरा जंक्शन के रेलवे सुरक्षा बल निगरानी टीम सारण जिला के एकमा इलाका के परसागढ बाजार में एगो साइबर कैफे पर छापा मारि के संचालक के गिरफ्तार कर लिहलसि. साइबर कैफे से 10342 रुपये के ई-टिकट, 16 हजार रुपए के पुरान टिकट, 2500 रुपये नकद, दू गो मॉनिटर, दू गो सीपीयू, तीन गो लैपटॉप, एगो स्कैनर, दू गो लेजर प्रिंटर आ दू गो मोबाइल फोन जब्त क लिहलसि. निगरानी टीम के दावा बा कि एह कैफे से करोड़ों रुपिया के टिकटन के कालाबाजारी भइल बा.\nगोपालगंज जिला के कटेया इलाका के पानन गांव के एगो आदमी के हत्या दू गो बाइक से आइल अपराधी गोली मार के कर दिहलें आ बाद में फायर करत फरार हो गइलें.\nपश्चिम चंपारण जिला के सहोदरा इलाका में नेपाल का तरफ से आवत एगो आदमी के तलाशी से ओकरा झोरा से चार किलो गाँजा बरामद भइल. एकरा बाद ओह तस्कर के गिरफ्तार कर लीहल गइल.\nसारण जिला के मढ़ौरा इलाका के हसनपुरा गांव के एगो नवही पारिवारिक विवाद का बाद शनिचर का राति फाँसी लगा के जान दे दिहलसि. पता भोरे लागल जब ओकरा कोठरी के दरवाजा ना खुलला का बाद जंगला से झाँक के देखल घर के लोग.\nजौनपुर के नेवढिया इलाका में सर्राफा व्यापारी के हत्या आ लूट के आरोपी अपराधी लव सिंह पहलवान के पुलिस गिरफ्तार क लिहले बिया.\nपश्चिम चंपारण जिला के मुजफ्फरपुर-नरकटियागंज रेलखंड पर अतवार का भोरे बेतिया आ कुमारबाग टीसन का बीच एगो आदमी के मौत ट्रेन से कटा के हो गइल बा.\nकुशीनगर जिला में कुबेरस्थान इलाका के कठकुइया टोला कटहरी में अतवार का भोरे सड़क पर खड़ा तीन गो नवहियन के कचारत एगो तेज रफ्तार पिकअप भाग निकलल.\nबस्ती जिला के राम जानकी चौराहे पर संत कबीर नगर से आवत एगो कार ट्रक से टकरा गइल आ एह हादसा में कार पर सवार एगो आदमी ठावे पर मर गइल. चार जने घवाहिल हो गइल बाड़ें.\nसंतकबीरनगर जिला में धर्मसिंहवा इलाका के दू गो नवहियन के मौत ठनका गिरला का जलते हो गइल. एह हादसा में दस जने अउरो झँउस गइल बाड़े.\nजौनपुर जिला के सिकरारा इलाका में मिनी ट्रक आ मोटरसाइकिल के टक्कर से सतलपुर गांव के एगो नवही आ पीछे बइठल उनुका बाप के मौत हो गइल. ट्रक चालक हादसा का बाद भाग निकलल.\nसारण जिला के पानापुर इलाका के भोरहा गांव के एगो औरत के मौत मैदाने गइला का दौरान बाढ़ का पानी में डूबला से हो गइल.\nगोण्डा नगर कोतवाली इलाका के आवास विकास कालोनी में एगो नवही अपना भउजाई के जान ले लिहलसि आइल घर के अउरिओ लोग के घवाहिल करत भाग निकलल.\nजौनपुर जिला के मीरगंज इलाका में ट्रैक्टर आ बस के टक्कर में ट्रैक्टर पर सवार एगो मजदूर के मोत हो गइल आ तीन गो घवाहिल हो गइलें.


अभिनय का दम पर सिनेप्रेमियन के आपन बनइहें अली शेख – Anjoria\nअभिनय का दम पर सिनेप्रेमियन के आपन बनइहें अली शेख\nभोजपुरी सिनेमा के स्वर्णिम दौर में फिलिम बनावे का संगही भोजपुरी माटी के कलाकारो अपना अभिनय कौशल से अमिट छाप छोड़त बाड़ें. बिहार के दरभंगा जिला ऊसर टोला गॉंव के मूल निवासी अभिनेता अली शेख अपना दमदार अभिनय से सिनेप्रेमियन के आपन दीवाना बनावे में लागल बाड़ें. पराग पाटिल के निर्देशन में बने जात भोजपुरी फिलिम में बतौर अभिनेता अली शेख दमदार भूमिका में दिखाई दीहें.\nजाने जोग बा कि बचपन में महाभारत आ चन्द्रकान्ता धारावाहिक देख के अली शेख का मन में अभिनय करे के सपना जागल. तब उ धारावाहिक के किरदारन के नकल क के अपना दोस्तन से तारीफ जीतत रहलें. स्कूल, कालेजो में समय समय पर मंच पर अपना अभिनय कला से सभके मोह लेत रहलन अली शेख. आ अब मुम्बई के माया नगरी में अली शेख आपन सपना साकार करत बाड़न.\nकागज की कश्ती, तलाक क्यों, लेडीज इंस्पेक्टर, दर्शन दो भगवान वगैरह धारावाहिकन में आपनी मौजूदगी दर्ज करा चुकल बाड़न अली शेख. हिंदी फिलिम ‘दिल ढूंढता है’ का बाद अली शेख अब भोजपुरी फिलिम में आपन अदाकारी देखा यादगार बन गइल चाहत बाड़न. अपना के भोजपुरी माटी के लाल बतावत अली शेख कहलन कि भोजपुरी सिनेमा में आपन एगो पहचान बनावल चाहत बाड़न. बतवलन कि संघर्षे का दौरान निर्देशक पराग पाटिल से मुलाकात भइल आ उहाॅके अपना फिलिम में बतौर नायक बहुते दमदार भूमिका ला चुन लिहनी. उम्मीद बा कि दर्शको उनका के जरूर कामयाब बनइहें.\nPrevious Post: हिंदी खातिर भोजपुरी के बिसार दिहलें भोजपुरिया साहित्यकार\nNext Post: ‘तेरे नाम’ फिलिम के सगरी इलेक्ट्रानिक राइट खरीदलसि आर्या म्यूजिक


रंगबाज लगवलसि पटना में रंगबाजन के जमावड़ा | Anjoria's Weblog\nरंगबाज लगवलसि पटना में रंगबाजन के जमावड़ा\nPosted on अप्रैल 26, 2011 by Anjoria\tपिछला दिने जब फिल्म “रंगबाज” के संगीत जारी के रहे त पटना के पाँच सितारा होटल मौर्या में बिहार के रंगबाजन के जमावड़ा लाग गइल. होटल के गेट से पार्टी रुम तक आठ गो गेट सजावल रहे आ पटना के चप्पा चप्पा पर “रंगबाज” के पोस्टर साट दिहल रहे. एह पार्टी में फूल आ गुब्बारा से सजावल विनायल स्टेज पर जब फिल्म के नायक हैदर काजमी का संगे बिहार के मंत्री अइलें त चारो तरफ “रंगबाज” के गाना बाजे लागल. म्यूजिक रिलीज बिहार के खाद्य आपूर्ति मंत्री श्याम रजक का हाथे भइल. मौका पर मौजूद जानल मानल फिल्मकार आ फाइने्सर संजय सिन्हा, अभय सिन्हा आ सगरी अतिथि लोग पूरा टीम के बधाई दिहल. संगीत समारोह में पार्टीओ के आयोजन रहे जवना में बिहार के तमाम दिग्गज शामिल भइले.\n“रंगबाज” के म्यूजिक रिलीज के ई समारोह ढेर दिन ले याद कइल जाई. बाद में पत्रकार सम्मेलन में निर्देशक शिवराम यादव, नायक हैदर काजमी आ नंबर वन आयटम डांसर सीमा सिंह सवालन के जबाब दिहलें. फिल्म के संगीत पहिले सुपर डुपर हिट साबित हो चुकल बा. (स्रोत – शशिकान्त सिंह)\nThis entry was posted in कलाकार, फिल्म and tagged रंगबाज, शिवराम यादव, सीमा सिंह, हैदर काजमी by Anjoria. Bookmark the permalink.\tएक उत्तर दें जवाब रद्द करें\tEnter your comment here...


छपरा के दरियापुर में रेल पहिया कारखाना के फाइनल ट्रायल – टटका खबर\nछपरा के दरियापुर में रेल पहिया कारखाना के फाइनल ट्रायल\nसारण जिला के दरियापुर में रेल चक्का कारखाना जल्दिए शुरू हो जाई. पिछला दिने एह कारखाना के फाइनल ट्रायल में मशीनन के हालत जाँचल परखल गइल. करीब डेढ़ हजार करोड़ के लागत से बनल ई कारखाना लालू प्रसाद का रेल मंत्री रहते पास भइल रहे आ दरियापुर का बेला में एह कारखाना में लगावल गइल.\nTags: कारखाना, बेला, रेल चक्का


बागी – Anjoria\nमौजूदा स्थिति (26 मई 2011) – संपादन हो गइल.\nप्रस्तुतकर्ता – डाक्टर जेएन ५० सिस प्रोडक्शन, एजेएम फिल्म्स एण्ड स्कूल डिविजन, रोक्को सिने हाउस\nनिर्माता – ए॰आर॰एस॰ सरकार, शकील खान, मंसूर आजमी\nनिर्देशक – ए॰आर॰एस॰ सरकार\nसंगीतकार – राज इन्दर राज\nगीतकार – साहिल सुल्तानपुरी, पवन मिश्रा\nलेखक – ए॰आर॰एस॰ सरकार\nछायांकन – शकील खान\nनृत्यनिर्देशक – कानू मुखर्जी\nएक्शन – शकील शेख\nकला – देवेन्द्र तवडे\nसंपादन – मंसूर आजमी\nमुख्य कलाकार – अजय दीक्षित, रानू पाण्डेय नवोदित, विजय खरे नवोदित, सीमा सिंह, श्रवण कुमार सक्सेना, विजय शुक्ला, मनोज द्विवेदी, रोजा, शंकर सिंह, संतोष कौशिक, विजय एस॰ पाण्डेय, वाहिद हाशमी वगैरह.\nप्राण जाई पर वचन ना जाई


"राजा जी – आई लव यू" के मिलल शानदार सफलता – Anjoria\nभोजपुरिया परदा पर “दिलदार सांवरिया” से हिट भइल जोड़ी, यश कुमार आ अंजना सिंह, के दुसरकी फिलिम “राजा जी आई लव यू” के शानदार सफलता मिलल बा आ दुनू एक बेर फेरू सिनेप्रेमियन के प्यार पावे में सफल हो गइल बाड़े,\nतन्वी मल्टी मिडिया के बैनर में बनल निर्मित निर्माता दीपक शाह आ निर्देशक विनय बिहारी के एह फिलिम “राजा जी आई लव यू” में यश आ अंजना के रोमांटिक जोड़ी का साथे बाड़न कुणाल सिंह, संजय पाण्डेय, मनोज टाइगर, आनंद मोहन, आ अयाज़ खान.\nनिर्देशक विनय बिहारी भोजपुरी फ़िलिमन के सबले बड़ गीतकार मानल जाले. एह फिलिम से उ अपना निर्देशन के पारी के बढ़िया शुरुआत कइले बाड़न. अब विनय बिहारी के सफल निर्देशक मान लीहल गइल बा. एह फिलिम के संगीतो उनुके दीहल ह. फिलिम के रोमांटिक गीतन के सुनवईया खूबे पसंद करत बाड़े.\nPrevious Post: भोजपुरी सिनेमा के साल भर के लेखा जोखा\nNext Post: रिंकू घोष त्रिशूल उठा के तांडव कइली


May 2011 – Page2– टटका खबर\nखबर एक नजर में (9 मई 2011)\nबिहार पंचायत चुनाव के मतगणना आजु से आजु ९ मई के बिहार पंचायत चुनाव के मतगणना आठ दौर में करावल जाई. पहिला दौर में आजु शिवहर जिला के मतगणना करावल जा रहल बा. मतगणना करे वालन के निर्देश दिहल गइल बा कि अगर कवनो पद विशेष खातिर पड़ल मत ओही चुनाव केन्द्र पर दोसरा पद\nअपना “ओसामा जी” का चलते दिग्गी पड़लन फेरा में खूंखार आतंकी ओसामा के ओसामा जी कहला का चलते कांग्रेस के दिग्गी राजा पर एगो अधिवक्ता देशद्रोह के मुकदमा दायर कर दिहले बाड़न. दिग्गी के हमेशा के आदत रहल बा कि ऊ राष्ट्रविरोधी ताकतन का जी हुजूरी में लागल रहेलें. मामिला के सुनवाई १० मई के\nलोकसेवा अधिकार नियमावली के कैबिनेट के मंजूरी काल्हु बिहार सरकार के मंत्रिमण्डलीय बईठका में लोकसेवा अधिकार नियमावली के मंजूरी दे दिहल गइल. एह नियमावली में कुछ काम खातिर समय सीमा तय कर दिहल गइल बा आ ओह समय सीमा में काम ना भइला पर संबंधित अधिकारी के अढ़ाई सौ रुपिया रोज का दर से जुर्माना\nलोकसेवा आयोग के परीक्षा में अंगरेजी के अनिवार्यता के विरोध बिहार के मुख्यमंत्री नीतीश कुमार केंद्र सरकार के चिट्ठी लिखले बाड़न कि संघ लोक सेवा आयोग के परीक्षा में अंगरेजी के जरूरी बना दिहला से यूपी बिहार के अभ्यर्थियन के नुकसान चहुँपी जे अधिकतर गँवई इलाकन से आवेले आ ओह लोग के अंगरेजी कमजोर होले.\nयूपी में आपन हैसियत तलाशे निकलल जदयू यूपी विधानसभा चुनाव में जदयू कतना सीट पर आपन ताकत एह लायक पावत बिया कि ओहिजा आपन उम्मीदवार खड़ा कर सके ई सब पता लगावे खातिर जदयू के प्रदेश ईकाई के बइठक काल्हु से लखनऊ में राष्ट्रीय अध्यक्ष शरद यादव का मौजूदगी में शुरु होखे जा रहल बा.\nदुनिया के सबले खूंखार आतंकी ओसामा बिन लादेन के पाकिस्तान में ओकरा माँद में घुस के मार डालल गइल. घटना पिछला हफ्ता के ह बाकिर एकर पुष्टि कुछही देर पहिले अमेरिका के राष्ट्रपति का बयान का बाद भइल बा. अमेरिका के दावा बा कि ओसामा के लाशो ओकरा कब्जा में बा. अब देखे के पड़ी


कुलवांसी - लव कान्त सिंह - मैना: भोजपुरी साहित्य क उड़ान (Maina Bhojpuri Magazine)\nHome लव कान्त सिंह Bhojpuri Kahani कुलवांसी - लव कान्त सिंह\nकुलवांसी - लव कान्त सिंह\nओइसे त बांसडीह बाजार पर चाय के कईगो दोकान बा। बाकी विजय चाय दोकाने के नाम जवार में फेमस बा। चाय के दोकान के मतलब खाली चाय दोकाने ना होला, ओकर माने होला राजनीति, समाज, अर्थव्यस्था, इतिहास आउर देश-दुनिया पर चर्चा करेके अड्डा। आज जवन टीवी डिबेट आ रेडियो डिबेट आ रहल बा ओकर अविष्कार चाय के दोकान पर से भइल रहे। कई बेर तऽ चाय के मिठाई भुला के लोग आपसी खटाई भी बढा लेवेलें।\nचाय के चुस्की लेत दामोदर सिंह कहलें - 'हं त अबकी के चुनाव में माजा आ जाई , जिन माई समीकरण बना के वोट खातिर समाज के बाँटल आज ओकर आपन घर बंटाए पर आ गइल बा।'\nरहमान मियां चुपचाप मुड़ी गड़ले चाय पिये में व्यस्त देखावे के कोशिश में रहलें ताले संजय यादव चाय खत्म कs के गिलास राखत कहलें-'ए भाई बाकी अबकी के चुनाव में जातिवाद के बोलबाला ना रही।'\n'बाक मरदे कवना चुनाव में जातिवाद के बोलबाला ना रहेला, बिना जाति देखले बियाह हो जाता बाकी वोट दियाता त जातिये पर'- भुअर ठाकुर कहलें त बहुत लोग सहमति दर्ज करावल।\nदामोदर सिंह बात आगे बढावलें-' अब देखs पिछले बेर चोकर बाबा के जितावल रहे बाकी मार्दवा एगो चंपाकल कल तक ना लगवलस दोसर विकास के का कहल जाओ। सड़को रहे त पांच साल पहिलहीं बनल रहे इनका टाइम में मरम्मतो ना भइल।'\nरहमान मियां भी बोलले- विकास के नाम पर आईल रहलें बाकी विकासो के नाम हंसवा देहलें, अब ई ना अइहें।'\nबातचीत होते रहे ताले फलिन्दर मिसिर सायकिल के लंगड़ी पर खड़ा कर के विजय चाय आला से कहलें-' बाबू हई ल s गिलास एगो चाय हमरो के दs। का बतकही चल रहल बा बाबू साहेब?' दामोदर सिंह कहलें की इहे सब राजनीति आउर का होई।'\nमिसिर जी तुनक के कहलें-' बे महाराज का फजिरे-फजिरे राजनीति के बात शुरू कर देहनी, केतनो बतियाएम त का ई यादव लोग जब वोट दी त यादवे के दिही। एह लोग के दम पर हमनी के एगो निरच्छर मुख्यमंत्री मिलिए गइल अब नावां फेल मुख्यमंत्री देवे के फेरा में बा लो। कुछु कहला के फायदा नइखे ई लोग काम देख के ना जाते देख के बटन दबाई लो।' यादव जी के मन त करत रहे कुछ कहस बाकी रहमान मियां हाथ दबा देहलें।\nदामोदर सिंह चाय के कप राखत निराशा से हामी में मुड़ी डोलवलें। मिसिर जी भी फूंक-फूंक के चाय के शुरुआती चुस्की लेत कहलें-' जातिवाद जवन बा नु ई विशानक कीड़ा बनके समाज के भीतरे-भीतरे खोंखर कर रहल बा। जल्दी एहपर माटीतेल ना डालल जाए त ई पूरा सामज के लय कर दीं।'\nसभे उनका आदर्श विचार के सराहना कयलक ताले भुअर पुछलक -' तब बाबा अबकी राउर वोट केने जाई?'\nमिसिर जी चाय घोंटत कहलें-' जाई केने भुअर, चोकर तिवारी बारें हमनी के नेता।'\nदामोदर सिंह आ भुअर के मुस्कि भरल नजर मिलल आ भुअर मुस्किया के कहलें-' हं त बारी के बारी कुलवांसिये बा।'\n(रंगकर्मी आ पत्रकार)


टटका खबर, शनिचर, 14 अप्रेल 2012 – टटका खबर\nटटका खबर, शनिचर, 14 अप्रेल 2012\nआजु अंबेदकर जयंती खातिर जोरदार तइयारी भइल बा. बाकिर अबकी ऊ गरमजोशी ना रही जवन मायावती शासन में रहत रहुवे.\nमाता प्रसाद पाण्डेय के शुक का दिने विधानसभा के अध्यक्ष चुनाए के घोषणा कर दिहल गइल. उनुका खिलाफ केहू परचा दाखिल ना कइल से उनुका के निर्विरोध चुन लिहल गइल.\nभाजपा के प्रदेश अध्यक्ष सूर्यप्रताप शाही के इस्तीफा सकारत मेरठ के लक्ष्मी कांत बाजपेई के अध्यक्ष बना दिहल गइल बा. शाही के भाजपा के राष्ट्रीय कार्यकारिणी के विशेष आमंत्रित सदस्य बना दिहल गइल.\nअधिकारियन के तबादला शुको का दिने चालू रहल. अखिलेश यादव सरकार करीब सगरी अधिकारियन के फेंटे में लागल बिया.\nदेवरिया के बैतालपुर में नकली डीजल बनावे के एगो अड्डा पर छापामारी डाल के कई टैंकर नकली डीजल पकड़ल गइल.\nवाराणसी में आजु चौदह अप्रेल के डीएल डबल्यू मजदूर संघ का तरफ से रक्तदान शिविर लगावल जाई. साल २०११ में बनल दत्तात्रेय दत्तोपंत ठेंगड़ी कर्मचारी रक्त सहायता समूह हर साल रक्तदान शिविर लगावेला जवना से जरूरत पड़ला पर रेल कर्मचारियन भा उनुका परिजन के रक्त दिहल जाला.\nमनसे नेता राज ठाकरे शुक का दिने नीतीश कुमार से फोन पर बात कइलन आ कहलन कि उनुका पार्टी के नीतीश के मुंबई दौरा से कवनो विरोध नइखे. ओने महाराष्ट्र सरकार बिहार दिवस कार्यक्रम के पूरा सुरक्षा के इंतजाम करे में लागल बिया.\nपशुपालन मंत्री गिरिराज सिंह कहलन कि राज्य में खाली पड़ल नौ लाख हेक्टेयर चँवर के जमीन पर मछली पालन करावल जाई.\nछपरा में शुक का दिने आरएसबीवाई योजना शहरी गरीबनो खातिर शुरु करा दिहल गइल. सगरी राज्य में ई सुविधा दिहल जाई.\nविपक्ष के नेता अब्दुल बारी सिद्दीकी कहलन कि कैग रिपोर्ट जवन गड़बड़ घोटाला के आरोप बिहार सरकार पर लगवले बावे तवना के सीबीआई से जाँच करावल जाए.\nमशरक के अरना के दलित बस्ती में लागल आग से करीन साठ गो घर स्वाहा हो गइल. आग शुक का दिने एक बजे लागल.\nसारण जिला के प्रखंड प्रमुख पानापुर के प्रखंड प्रमुख के देवर के एगो मुकदमा में फँसावे का खिलाफ पानापुर थाना परिसर में धरना प्रदर्शन कइले.\nशुक का सबेरे सिवान जिला के पंचरूखी में पोखरेड़ा गाँव का लगे खेत में एगो अधड़ के लाश मिलल जवन सोनबरसा के अमर सिहं के बतावल जात बा.\nआजु शनिचर का दिने बक्सर के सगरी कोचिंग संस्थान आरा के कोचिग संचालक हरिनारायण सिंह के हत्या का विरोध में बंद रही.\nभारत आ पाकिस्तान के पहिला एकीकृत चौकी शुक से पंजाब का अटारी सीमा पर खोल दिहल गइल. भारत पाकिस्तान खातिर उदार वीजा नीति बना लिहले बावे आ ओकरा उमेद बा कि पाकिस्तानो जल्दिए अइसने करी. एह चौकी के बनावे में डेढ़ सौ करोड़ रूपिया के खरचा आइल बा.\nपाकिस्तान शुक का दिने अपना किहाँ बन्द ३३ गो से अधिका कैदियन के आजु भारत के अधिकारियन के सँउप दिहलसि. एहमें एगो कैदी कैंसर से पीड़ित बा.\nसुप्रीम कोर्ट टू जी स्पेक्ट्रम मामिला में अपना फैसला पर फेरू विचार करे के केन्द्र सरकार के निहोरा सुनवाई खातिर सकार लिहलसि. कोर्ट इहो कहलसि कि निहोरा सुने खातिर सकरला के ई मतलब मत लगावल जाव कि ओह फैसला पर कवनो रोक लगावल बा.\nभारत अमेरिका से कड़ा विरोध जतवले बा कि न्यूयार्क हवाई अड्डा पर फिल्म अभिनेता शाहरूख खान के काहे रोकल गइल. विदेश मंत्री कहलन कि हर बेर लेखा खाली माफी मँगला से काम नइखे चले वाला. अमेरिका आपन ई आदत छोड़े.\nभारत, रूस आ चीन के विदेश मंत्रियन का बीच शुक का दिने मॉस्को में महत्त्वपूर्ण इलाकाई आ दुनियावी मामिलन पर रायमशविरा भइल. एह बैठक में भारत के एस एम कृष्णा, रूस के सर्गेई लेवरोफ अउर चीन के यांग जियेची शामिल भइले.\nविदेश मंत्री एस एम कृष्णा १४ से १६ अप्रैल ले संयुक्त अरब अमीरात के यात्रा पर जइहें.\nकोलकाता में जादवपुर विश्वविद्यालय के एगो प्रोफेसर आ उनुका पड़ोसी के एगो सोशल नेटवर्किग साइट पर ममता बैनर्जी के अपमानजनक कार्टून प्रसारित करे का आरोप में गिरफ्तार कर लिहल गइल बा. बाद में प्रोफेसर के अदालत से जमानत मिल गइल.\nहैदराबाद में सीबीआई के विशेष अदालत सांसद जगनमोहन रेड्डी के नजदीकी विजय साईं रेड्डी के शुक का दिने कुछ शर्त लगा के जमानत दे दिहलसि.\nसुरक्षा परिषद कहलसि कि सूडान में चलत लड़ाई तुरते बंद कइल जाव.दक्खिन सूडान से कहल गइल बा कि ऊ ओह तेल इलाकन के खाली कर देव जवना के ऊ कब्जिया लिहले बावे.\nपाकिस्तान के संसद काल्हु सरकार से कहलसि कि अमेरिका से वइसने परमाणु समझौता करावल जाव जइसन अमेरिका भारत से कइले बावे.\nनेपाल में संविधान रचे क काम २७ मई तकले हो जाये के उमेद जतवलसि नेपाल के कम्यूनिस्ट पार्टी.\nहंगरी कर्जा खातिर कवनो राजनीतिक दबाव माने से इंकार कर दिहलसि.\nशुक का दिने शेयर बाजार में २३८ अंक के गिरावट दर्ज भइल. जबकि डॉलर का मुकाबले रूपिया १८ पइसा मजबूत हो गइल.\nकेन्द्र सरकार सरकारी बैँकन के वित्तीय ओकात मजबूत बनावे खातिर ओहमें पन्द्रह अरब रुपिया के निवेश करी.\nभारतीय रिजर्व बैंक एक हजार रुपिया के नोट के बंडल अब सिलसिलेवार ना सजाई. हर बंडल में एक सौ नोट रही बाकिर ओकर नंबर उपर नीचे रही. पाँच सौ के अइसन बंडल पिछला साल से जारी होखत बा.\nअमरीका आ यूरोप जइसन बड़हन बाजारन के खराब हालत का बावजूद भारत पिछला खाता बही साल में तीन खरब अमरीकी डॉलर से अधिका के निर्यात कइलसि.\nसेबी कहले बिया कि कंपनियन में अब कम से कम पचीस फीसदी पूंजी जनता के होखल चाहीं. कहलसि कि एह मामिला में कवनो रियायत ना दिहल जाई.अबहीं नाहियो त करीब पौने दू सौ अइसन सार्वजनिक कंपनी बाड़ी सँ जवना के पब्लिक शेयर होल्डिग पचीस फीसदी से कम के बा. एह कंपनियन के अगिला साल जून तकले बाजार से सताइस हजार करोड़ रुपिया उठावे के होई.\nआईपीएल पाँच के बीसबीसा मैच में शुक का रात कोलकाता नाइट राइडर्स राजस्थान रॉयल्स के पाँच विकेट से हरा दिहलसि.\n«« टटका खबर, शुक, 13 अप्रेल 2012\nटटका खबर, सोमार, 16 अप्रेल 2012 »»


पूरब के बेटी वैष्णवी के ”जीना तेरी गली में“ – Anjoria\nपूरब के बेटी वैष्णवी के ”जीना तेरी गली में“\nसाई दीप फिल्म्स के बैनर तले बनल भोजपुरी फिलिम ”जीना तेरी गली में“ 17 मई के रिलीज होखे वाली बा. एहमें एगो असरदार किरदार निभावे वाली वैष्णवी बिहार के छपरा से हई. पूरब के ई बेटी एह फिलिम का चलते एक बेर फेर से चरचा में बिया.\nसीपीआई मूवीज के सुजीत तिवारी के प्रस्तुत कइल निर्देशक राजकुमार आर. पांडेय के एह फिलिम में राष्ट्रीय आ अंतर्राष्ट्रीय पुरस्कार पा चुकल पूरब के बेटी वैष्णवी फिल्म जगत में बहुते बड़ाई बिटोरत बाड़ी. एह फिलिम में वैष्णवी के अभिनय क्षमता के सभतर सराहल जात बा. फिलिम रिलीज होखे से पहिलही लोग कहे लागल बा कि वैष्णवी के अदाकारी उनका के बहुते आगे ले जाई.\nवैष्णवी के मानल जाव त फिलिम रिलीज होखते धूम मचा दी.\nवैष्णवी के बारे में अधिका जाने ला उनका वेबसाइट पर जाईं www.vaishnavi.webs.com\n(मृत्युंजय कुमार त्रिपाठी, छपरा)\nआलोक कुमार के ‘गंगा जमुना सरस्वती’ रिकार्ड बिजनेस कइलसि\n‘टपोरी नं०-1’ के शुरुआत करवलन रामकृपाल यादव\nOne thought on “पूरब के बेटी वैष्णवी के ”जीना तेरी गली में“”\nchandankumar कहते हैं:\nअप्रैल 29, 2013 को 4:56 अपराह्न पर\nJay ho bhojpuriya maati


बेटी के भाग – भोजपुरी साहित्य सरिता\nगोधन कुटा गईल रहे,लोग बियाह-शादी के रिश्ता खातिर आवे-जाय लागल रहे।रघुनाथ के भी आपन बेटी के हाथ पियर करे के रहे।एगो सेयान बेटी के बप के आँख में नींद कहाँ लागे।रगुनाथ के दिन-रात इहे चिंता सतावे, “आखिर उ रेशमा के बियाह कईसे करीहें? ”\n“कहाँ से ले अईहें दहेज के पईसा?”\n“बिना दहेज,के करी रेशमा से बियाह?”\nएगो जे बेटा रहले चार साल पहिले कालकात्ता सड़क दुर्घटना में चल बसले आ मेहरारू त पहिलहीं दुनिया त्याग दिहले रहली। बाकी जात-जात कह गईल रहली,\n“रेशमा के बियाह निमना घर मे करेम”\nबेटी के जन्मे से उ रेशमा खातिर साड़ी जोगा के राखस। का-का सोंचले रहली बेटी के बियाह खातिर बाकि बिधाता के मंजूर ना रहे। इहे सब सोंच के रघुनाथ के स्वास्थ भी अब खराब होत रहे।\nदिन बीतत गईल आ देखते-देखते रेशमा अब सेयान हो गईल रहली। बी.ए.क के गाँवही के एगो स्कूल में पढ़ावत रहली।पढ़े लिखे में भी प्रतिभावान रहली आ नर-नक्शा त मानी भगवान फुरसत में गढ़ले रहनी।बाकी जहाँ कहीं भी बेटी के बियाह के बात चलावस दहेज सुनिए के रगुनाथ कपार पिट लेस।दिन बीतत रहे आ उनका कवनो उपाय ना बुझाव आखिर करस का ?रेशमा बुझस की बाबूजी के चिंता का बा आ उ बात भूतलावे खातिर कहस\n“का बाबूजी बियाह-बियाह कईले बानी?”\n“रउरा चिंता मत करि,देखेम हमरा लेवेला कवनो अइसन- वइसन दूल्हा ना अइहे राजकुमार अइहें राजकुमार…..”रघुनाथ के संघतिया रहले खेलावन काका।उ रघुनाथ के कहस “चिंता जन कर, बेटी आपन भाग आपना संगहि लेके आवेले,दहेज त ई लोभी संसार नु बना दिहलस सब ठीक हो जाई”।\nएक दिन रेशमा आपन स्कूल से पढ़ाके के घरे आवत रहली रास्ता में बहुते भीड़ देख के उ आगा जाके देखली त एगो बुढ़ जेकर उमिर 65-70 साल होई उ गिरल रहनी आ उनका माथा से खून बहत रहे कौनो मोटरसायकिल वाला धाक्का मार के चल गईल रहे आ सब लोग तमाशा देखत रहे आगा केहू ना बढ़े । बाकी रेशमा एगो पढ़ल-लिखल जिम्मेदार आ साहसी लईकी रहली उ तुरंते आगा बढ़ आपन ओढ़नी के कोर फाड़ के जख्म पर बांध दिहली आ उठावे के कोशिश करे लगली। ई देख के एक-दु आदमी आउर आगा बढ़ल आ उनका मदत से रेशमा वो बुढ़ के लगहिके सरकारी अस्पताल लेके पहुँचली। डॉ साहेब जल्दी से देखनी आ कहनि बेटा मरीज के बहुत खून बह चुकल बा इनका खून के शीघ्र जरूरत बाटे। रेशमा एक हालि झिझकबो ना कइली तुरंत कहली डॉ साहेब रउरा हमार खून ले ली हम देहेम खून आ सयोंग से ब्लड ग्रुप भी मैच हो गइल। फेर का रहे रेशमा कुल दु बोतल खून देहली आ देखते-देखते मरीज अब खतरा से बाहर आ गईल रहले आँख से देखस पर बुढ़ के पहचान ना हो पावल रहे।रेशमा के एगो छोट डायरी भी गिरल मिलल रहे रेशमा जब पन्ना पलटली त पता चलल की ई बुढ़ एगो रिटायर्ड मास्टर हई खैर रेशमा नंबर निकाल के बुढ़ के घरे बता दिहली सब बात।रेशमा के काफी देर हो गइल रहे उ जल्दी-जल्दी आपन घर के ओर निकल गइली।\nघरे रघुनाथ परेशान होत रहले “आखिर कहा रह गईली आज रेशमा?”आके रेशमा सब बात बाबा से बता दिहली बाबा पीठ थोक के कहनि “बहुत निमन कइलू ह बेटी ,जे दोसरा के मदत करेला ओकर मदत भगवान करीलें”बात पुरान हो गइल रहे आ रेशमा फेर आपन काम-काज में लाग गईली रोज स्कूल जा आ लइकन के पढ़ा के आव त घरे बाबूजी के सेवा।\nएक दिन जब उ स्कूल से अइली त देखली उनका दुवार पर एगो कार लागल रहे आ टोला के लोग भी बइठल रहे पहिले त रेशमा डेरा गइली बाकी खेलावन काकी रेशमा के भीतर ले जाके सब बात बतवली ” ई लोग ताहरां के देखे आईल बा लोग रिश्ता खातिर”। जब पहिर-ओढ़ के रेशमा के काकी लिया गइली त रेशमा के नजर ओ बुढ़ पर गईल ई त उहे मास्टरसाहेब रहनी जेकरा के हम आपन खून देके बचवले रहली।रेशमा के त मास्टरसाहेब ओही दिने पसंद क लिहले रहनी आपन एकलौता बेटा ला जे आर्मी में रहलें आ आज खोजत-खोजत रेशमा के दुवार पर पहुँचल रहनी।चाय के कप राखत मास्टरसाहेब खडा हो गइनी आ रघुनाथ से कहनि “हमरा राउर बेटी बहुत पसंद बाड़ी हमार बेटा आर्मी में बाड़न”। ई शब्द त सुनिये के रघुनाथ के खुशी के ठिकाना ना रहे।रघुनाथ हाथ जोड़ के कहले “बाबुसाहेब उ सब त ठीक बा बाकिर हम गरीब बानी हम कहाँ से दे पाएब दहेज?”\nमास्टरसाहेब रघुनाथ के जोड़ल हाथ ध लिहनी आ कहनि\n“बिना दहेज के बियाह कैसे होई?”\nदहेज त रउरा देवहीं के पड़ी ???\nरघुनाथ के त माथ पर पसीना छूटे लागल बाकिर मास्टरसाहेब कहनि “हमरा दहेज में सवा गो रुपैया आ पान सुपारी बस इहे चाही ”\nसब लोग मास्टरसाहेब के ई बात से खुश हो गइल आ रेशमा के बियाह के दिन धरा गईल आ ई अनोखा दहेज के बात समूचा गावँ-जवार भर पसर गईल।सब केहू इहे कहे “बाह रे भाग,बेटी के भाग होखे त अईसन ” आज त रघुनाथ भी मान लिहलें “बेटी आपन भाग आपना संगहि लेके आवेले दहेज के रिवाज त ई लोभी जमाना बना दिहलस”।


पवन सिंह, जसवंत कुमार आ सुजीत कुमार सिंह के तिकड़ी ‘वांटेड’ के नया धमाल – Bhojpuri.co\nFebruary 4, 2018 February 4, 2018 CineBhojpuri\nभोजपुरी सिनेमा के पावरस्‍टार पवन सिंह, फिल्म निर्माता जसवंत कुमार आ निर्देशक सुजीत कुमार सिंह के तिकड़ी एगो नया धमाल मचावे वाली बा. मोस्ट वेटेड पावरस्टार पवन सिंह अभिनीत भोजपुरी फिलिम ‘वांटेड’ के बहुते बड़हन कैनवास पर बनावल जा रहल बा.\nनायक, निर्माता आ निर्देशक के ई शानदार तिकड़ी अबे हालही में देशभक्ति भरल भोजपुरी फिलिम ‘वांटेड’ के शूटिंग पूरा क लिहले बाड़ें. शूटिंग उत्तर प्रदेश के खूबसूरत पर्यटक स्थलन पर कइल गइल बा. हालांकि फिलिम के कुछ गाना मुंबई के खूबसूरत जगहन पर फिलिमावल जा रहल बा.\nफिलिम के फगुआ का मौका प पूरा देश में रिलीज करे के प्लान बा. एकर तइयारी जोर शोर से कइल जा रहल बा.\n‘वांटेड’ के निर्माण श्री जे सोहरता प्रोडक्‍शन का बैनर तले हाखत बा. निर्माता जसवंत कुमार, निर्देशक सुजीत कुमार सिंह, लेखक वीरू ठाकुर, संकलन दीपक जौल, छायांकन वेंकट महेश आ एक्‍शन बाजी राव के बा,\nमुख्‍य भूमिका में पवन सिंह का साथे मणि भट्टाचार्य, अमृता अचार्या, वैष्णवी गुप्ता, उपेन्द्र यादव, विपिन सिंह, अयाज खान, दीपक सिन्हा, जेपी तिवारी, बृजेश त्रिपाठी, जय सिंह, बबिता सिंह, जय प्रकाश सिंह, मधु सिंह राजपूत, जस्‍सी सिंह, प्रेम दूबे, अनूप लोटा, स्वीटी सिंह, धामा वर्मा, प्रकाश वर्मा, उजैर खान आ जसवंत कुमार शामिल बाड़ें.\nPrevious आदित्य ओझा के सुगना-2 पिछला शुक का दिने बिहार में रिलीज\nNext9फरवरी के रिलीज होखी ’राम मिलाये जोड़ी’


जिउतिया – Anjoria\nअक्टूबर 7, 2012 OmPrakash Singh\n– रामरक्षा मिश्र विमल (-अबकी ८ अक्टूबर २०१२ के जिउतिया व्रत पड़ल बा. एह मौका पर पहिले से प्रकाशित आलेख कुछ नया चित्र का साथे दुबारा दिहल जात बा. एह…


प्रयोगकर्ता वार्ता:अजीत कुमार तिवारी - विकिपीडिया\nप्रयोगकर्ता वार्ता:अजीत कुमार तिवारी\nराउर बहुत-बहुत स्वागत बा अजीत कुमार तिवारी जी !\nअजीत कुमार तिवारी जी, एह समय रउँआ विकिमीडिया फाउन्डेशन के परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त डिजिटल ज्ञानकोश हवे, जेवन अइसन भइया-बहिनी लोग मिल के लिखले बा जे ज्ञान बाँटे में बिस्वास करत बाटे। एह समय ए परियोजना में 29,011 सदस्य लोग शामिल बाटे। ई बहुते खुशी क बाति बा कि रउँओं ए में शामिल हो गइल बाड़ीं।\n-- Nepaboy (talk) ०४:२९, १८ अगस्त २०१३ (UTC)\n1 नमस्कार तिवारी जी\n3 आप के दस्खत\n4 अक्टूबर महीना खातिर टारगेट\nनमस्कार तिवारी जी[संपादन करीं]\nतिवारी जी नमस्कार, हम के खुब निमन लागल कि रउआ इ विकी पर हमार मदद करे के चाहत बानी। लेकिन हम के समझ नईखे आवत कि हम का करीं कि भोजपुरीया लोग इ विकी से जुड़े आ इ के आगे बढ़ावे में मदद करे। एतना समय से हम इ विकीपीडिया पर आश लगा के देख रहल बानी कि सदस्य लोग आवे आ हमनी के भी इ भाषा के विकीपिडीया के दोसर भाषा के विकीपीडिया जइसहीं एहु के आगे ले जाईं पर केहु ना जुड़ल इ विकी से ३ साल के बाद भी। भोजपुरी आ नेपाली विकीपीडिया एक साथ खोलल गइल रहल। धीरे-धीरे नेपाली विकीपिडिया आगे बढ़ गइल आ भोजपुरी विकीपीडिया ओही जगह के ओही जगह रह गईल। हम के बड़ा दुख लागत बा कि इ भाषा से प्रेम करे वाला एक आदमी भी नईखन। शुरु में भोजपुरी भाषा के इ विकी बिल्कुल अंग्रेजी में रहल हम http://translatewiki.net पर जाके इ के भोजपुरी में बदलली, एकरा खातिर भोजपुरी में विकीपीडिया में लिखल लोगो के अनुरोध कइली, पर अभी भी बहुत कुछ बाँकी बा जेकर अनुवाद करल जरुरी बा। रउए कउनो उपाय बताईं जे से हम भोजपुरीया लोग के अहिजा खिंच सकीं। धन्यवाद Nepaboy (talk) ०८:०८, २५ अगस्त २०१३ (UTC)\nगणेश जी नमस्कार। असल में भोजपुरी बोले आऊर लिखे वालन के साथे दिक्कत ई बा कि कई बार बोल पावै वाला लिख ना पावै ला आऊर लिख पावै वाला लिखल ना चाहै ला। आप केहुके बोलाय के कऊनो काम ना कराय सकत बाड़ें। आपन मन से केहू काम करल चाही तबै इहाँ टिक पायी। आप कोशिश करीं। हिंदी जानै वालन से मदद मँगले पर हो सकैला कि जे भोजपुरी जानत होय ऊ इहाँ पर आपन समय दे। हमहने आपन कोशिश करल जाई त धीरे-धीरे भोजपुरी विकि भी आगे बढ़ जायी। -- अजीत कुमार तिवारी बातचीत ११:५५, २५ अगस्त २०१३ (UTC)\nनमस्कार अजीत जी!\nजहाँ ले हमारा के बुझात बा रउआँ फिर से एगो लमहर छुट्टी की बाद विकिपीडिया पर सक्रीय भइल बानी आ हिंदी विकि पर राउर योगदान देखात बाटे। इहँओ आपन कुछ समय निकाल के कुछ योगदान कइल जाय त बहुत निम्मन रही। आपके फिर से सक्रीय होखे बिधा बहुत स्वागत बाटे। --सत्यम् मिश्र (talk) ११:५९, १५ मार्च २०१५ (UTC)\nहम कोसिस करब सत्यम जी। बहुत समय हम कुछ ना लिखले हई भोजपुरी में। आपो बताईं कवने विषय प लिखल जा। -- अजीत कुमार तिवारी बातचीत ०७:१२, १६ मार्च २०१५ (UTC)\nअजीत जी नमस्ते! हम माफी चाहत बानी, पता न कइसे आपके संदेस हमसे मिस हो गइल। आप कौनों भी बिसय पर लिख सकत बानी जेवना में आप के रूचि होखे। आप त हमसे पहिले से इहाँ सक्रिय रहि चुकल बानी। जेतना भी थोड़-बहुत समय आप निकाल सकीं, ओतने बहुत होई। सभ लोग इहाँ वालंटियरे बाटे, हम खुद पिछला कुछ दिन से कम समय निकाल पावत रहलीं। आप के बहुत स्वागत बा!--सत्यम् मिश्र (talk) १२:१३, २५ मार्च २०१५ (UTC)\nअजीत जी आप पुछले रहलीं की कौन चीज पर योगदान कइल जाय न! अगर आप एह लेखवन में से कौनों में सुधार कइ के इनहन के बढ़ावे में मदद करब त बहुत नीमन होई। आपके हिंदी विकि पर सक्रियता के देख के हमरा ई उमीद बन्हाइल बा की आप इहँओ योगदान करब। धन्यवाद!--सत्यम् मिश्र (talk) १७:०९, १९ अप्रैल २०१५ (UTC)\nएह महीना में हाथ तनी तंग बा। मई से ई लेखन पर काम कयल जाई। हमहने मिल के कुछ विषय खास पर भी शुरू कर सकत हइजा। धन्यवाद सत्यम जी। हमके ठीक त ना लगत ह कि हम भोजपुरी में साल भर से ऊपर कुछ ना लिखली। आप क साथ हमके अच्छा लगी। धन्यवाद। -- अजीत कुमार तिवारी बातचीत ०५:३४, २० अप्रैल २०१५ (UTC)\nआप के दस्खत[संपादन करीं]\nनमस्ते अजीत जी, आपके अभिन के दस्खत में कुछ बदलाव करे के सलाह दिहल जात बा। काहें कि एह में ... के इस्तेमाल हो रहल बा जेकरा कारण पन्ना सभ पर Lint error आ रहल बा।\nआप अपने अभिन के दस्खत\n[[User:'''अजीत कुमार तिवारी'''| '''अजीत कुमार तिवारी''']][[User talk:अजीत कुमार तिवारी| '''बातचीत''']]\nके जगह अब\n[[User:अजीत कुमार तिवारी|'''अजीत कुमार तिवारी''']][[User talk:अजीत कुमार तिवारी| '''बातचीत''']]\nके इस्तेमाल करीं; एकरा से दस्खत पुरनके नियर लउकी बाकी ई एरर खतम हो जाई। धन्यबाद।--SM7--बातचीत-- 12:19, 16 मई 2018 (UTC)[reply]\nएकरे खातिर शुक्रिया। अजीत कुमार तिवारी बातचीत 13:18, 16 मई 2018 (UTC)[reply]\nनमस्ते अजीत जी,\nएह लिस्ट में 120 गो लेख बीछ के रखले बानी जिनहन के अपना पसंद अनुसार बिस्तार करे के बा। इनहन के सभसे ढेर देखल जाए वाला लेख सभ में से चुनल गइल बा। 1 अक्टूबर से राउर स्वागत बा एह काम में। --SM7--बातचीत-- 16:01, 28 सितंबर 2018 (UTC)[reply]\n"https://bh.wikipedia.org/w/index.php?title=प्रयोगकर्ता_वार्ता:अजीत_कुमार_तिवारी&oldid=629265" से लिहल गइल\nएह पन्ना पर आखिरी बेर संपादन 28 सितंबर 2018 के 16:01 बजे भइल रहल।


गोरखपुर के मणि शर्मा | CinemaBhojpuri.in\nगोरखपुर के मणि शर्मा\nSeptember 9, 2012 - इण्डस्ट्री न्यूज, कलाकार, फिल्मकार\n- Tagged: मणि शर्मा\t- no comments\tफिल्म इंडस्ट्रीज चकाचौध क दुनिया ह जहाँ रोजाना सैकड़ा का तादाद मे लोग अभिनेता बने भा आपन किस्मत चमकावे आवेला. कुछ लोग मेहनत कर के बन जाला त कुछ लोग वापिस लवटि जाला. गोरखपुर के व्यवसायी मणिओ शर्मा के ई दुनिया खींच ले आइल आ ऊ एगो फिलिम के निर्माता बन गइलें. साथ ही ओह फिलिम में अपनो के बतौर अभिनेता शामिल कर लिहलन.\nमणि शर्मा के एह भोजपुरी फिल्म “एक और बगावत की आग” के पूरा शूटिंग गोरखेपुर मे भइल. कुछ बचल खुचल शूटिंग मुंबई में होखे वाला बा. मणि शर्मा अपना एह फिलिम में एगो दबंग पुलिस अफसर के किरदार कइले बाड़न आ प्रिया शर्मा संगे उनकर रोमांसो देखे के मिली एह फिलिम में. साथी कलाकारन में विजय लाल यादव, सुनील छैला बिहारी, मणि शर्मा, कल्पना शाह, प्रिया शर्मा, लवी, कृष्णा पांडे, आ समीर शेख के नाम बा.\n(भोजवुड न्यूज के रपट)\nमिलत जुलतडॉ. सुनील कुमार के फिलिम ‘दिलेर’ में निरहुआ (3)अनिल सिनकर के फिल्म में खेसारीलाल (3)राखेला शान भोजपुरिया जवान के शूटिंग १५ मई से होखी (3)ले दही… (3)‘‘गंगा जमुना सरस्वती’’ के फर्स्ट लुक जारी भइल (3)To the official site of Related Posts via Taxonomies.\tLeaveaReply Cancel reply\nHindi CineSangeetहम दोनों एक-दूसरे की कला का सम्मान करते हैं – प्रवीण उत्तममुझे रेखा की तरह सदा जवान रहना है – मेघा शर्माक्रांतिकारी कार्यवाही और बुद्घ-गांधी के सिद्घांत दोनों की जरूरत है देश को – रश्मि पितरेकला सागर है तो गायन-अभिनय दो नदियां – खुशबू उत्तमसलमान अंकल तुम्हारे साथ काम करना है – जिया खानमैं बोल्ड हूं….वल्गर नहीं – रीहा वशिष्ठअदाकारी के साथ सूरत भी जरूरी है – सुप्रिया आइमैन२६ जुलाई को एक बुरा आदमीबॉलीवुड में भविष्य का उभरता सितारा विशेष तिवारीसुनील पाल के संगीत निर्देशन में “मनी बैक गारंटी” CineSangeet.comSunil Pal records with Udit Narayan for film “MONEY BACK GUARANTEE”Promoting Zindagi 50-50 inared light areaPooja Misrra’s style copied????…….My Fans Loves me that is my reward says Rajan Verma and Veena MalikPooja Misrra at the pre-launch of BROOMSTICKKProstitution should stop immediately: Rajan VermaPooja Misrra inababy pink bra against breast cancerVeena Malik rocks the City of JoyClaudia’s Indian AvatarZombies for Entertainment\tCinemaBhojpuri.in Powered by WordPress and theme by\tgazpo.com. | Published by : O.P.Singh from Ballia, Uttar Pradesh - 277001 | contact: anjoria@outlook.com\tSwitch to our mobile site


नाच कांच तुरे तान जेकर राखे दुनिया मान - जनकदेव जनक - मैना: भोजपुरी साहित्य क उड़ान (Maina Bhojpuri Magazine)\nHome जनकदेव जनक विविध संस्मरण नाच कांच तुरे तान जेकर राखे दुनिया मान - जनकदेव जनक\nनाच कांच तुरे तान जेकर राखे दुनिया मान - जनकदेव जनक\nभिखारी ठाकूर अइसन बड़हन अदिमी रहल बाड़े जेकरा से जाने केतने लोगन के इयाद अउरी नेह-छोह लागल बा कहल मुसकील बा। बाकिर इहे इयाद अउरी नेह-छोह ओह आदिमी के विस्तार के बतावे वाला होखे ला। कुछ अइसने इयाद जनकदेव जी सोझा ले के आइल बानी।\nनाच कांच तुरे तान जेकर राखे दुनिया मान. ई लोक उक्ति कहवां तक सांच बा जे भिखारी ठाकुर के नाच देखले होई, उहे समझ सकत बा. भिखारी ठाकुर के नाच कवनों जिनीस से कम ना रहे. जहवां आवे हजारन लोग के मुड़ीये दिखाई पड़े. हमरो सन 1969 में देखे के मउका मिलल रहे. जब उहां के नाच मंडली हमरा गांव सारन के बगलवाला गांव धर्मसर में आइल रहे. कहल जाला धर्मसर में महात्मा बुद्ध अपना शिष्यन के साथे आके बौद्ध धर्म के परचार कइले रहीं. खैर उ प्रसंग दोसर बा. नाच ओह गांव में एक रात खातिर आइल रहे. एकर खबर हमरा गांव में पहले से रहे. काहे कि भिखारी ठाकुर के नाच में हमरा गांव के लोहार घिनावन शर्मा ढोलक आ ताबला बजावस. एह से मुंहा मुंही नाच के खबर नदी के धारा में गिरल तेल नियर सगरों पसर जाव. नाच देखे खातिर हमार गांव टूट पड़ल रहे. नवहीं से लेके बुढ़ ,जवान तकले घर छोड़ के शामियाना के तरफ झटकत जात रहस. एह में हमहूं पीछे ना रहीं. अपना संघतियन के साथे बुढ़वन के पीछे पीछे लुकात छिपत जाये लगनीस. काहे कि चउथा-पांचवा में पढेवाला लईक के उमिर नाच देखे के वाला ना होला. बाकिर भिखारी बाबा के नाच के धुन, केहूं के पांव रोक ना पावे. अंजोरिया रात होखे भा अंधरिया, लोग नदी नाला फानत, कब्रिस्तान शमशान लांघत, बिना डर भय के उहां पहुंचे के फेर में रहे. नाच देखे के ललक में उमिर के बंधन टूट गइल रहे. जे भी पहले शामियाना के पास पहुंचल. मंच के आगे बइठे के कोशिश करे,ताकि सामने से नाच आ भिखारी ठाकुर के देख सको. जे भी गइल उहां कटहर के लासा नियर सट गइल. बाकिर कुछ मनबढ़ू आ लफुआ नवछेड़िया रहलेंस, ओकनी के डेग पहिले शामियाना से सटल राउटी के लगे पड़ल. उ राउटी के भीतर ताक झांक में लाग गइलेस. पेट्रोमैक्स के रोशनी में नहाइल शामियाना के आस पास अंजोर रहे. जेमें कुछ दबंग लोग ओकनी के हांक के शामियाना में करे, कुछ देर तक शांति के बाद फेरू ऊहे स्थिति हो जाव. ठसमठस भीड़ के कारन ठेला ठेली के आलम बेजोर रहे. कई बार तू-तू-मैं -मैं के बाद लातम जूतम के नउबत आ जाये. ‘हां ,हां शांत होई , शांत होई ..’के बीच मामला टल जाव. उपन्यास ‘सूत्रधार’ में संजीव जी के एगो बानगी ,‘नाच कांच है बात सांच है.’आइल बा.\nकई गो नचनियां के नाचला के बाद भिखारी बाबा के देखे के सारथा पूरा भइल. गोर नार, लंब धड़ंग एको पुरनिया कलाकार मंच पर आइल. जवना के तन पर धोती मिरजई रहे. सिर पर पगड़ी बंधले आ हाथ में लाठी टेकले ठार भइल. सिर नवा के आ हाथ जोर के देखनिहारन के अभिनंदन कइलस. ओकरा बाद जे शामियाना के अंदर आ बाहर सन्नाटा पसर त बुझाइल कि निसबद रात के सन्नाटा ह. आंखियन के हजारन पुतली एकाएक भिखारी बाबा के ऊपर ठहर गइल. उनका एक एक बोल,हाव ,भाव आ भंगिमा पर लट्टू हो गइल. उहां के कमजोर काया से आवाज आइल,‘ रउरा सभे के सेवा में हाजिर बानी, पहिले कुछ सुनब लोग कि तमासा देखब लोग.’\nएका एक कई तरह के आवाज शामियाना से उठे लागल. कहूं भजन सुने के त केहूं निरगुन सुने खातिर हल्ला गुल्ला करे लागल. केहूं उनुकर पूरबी सुने खातिर बेहाल रहे. सबसे जादा लोगन के मांग ‘बिदेसिया ’ पाट देखे के रहे. रह से बिदेसिया के शुरूआत भइल. ‘ केकरा से आग मांगी केकरा से पानी... ’\nसभे जानत बा कि भोजपुरी के लोक कलाकार भिखारी ठाकुर के जन्म बिहार के सारण जिला के कुतुबपुर छपरा में सन 1887 में भइल रहे. उहां के भोजपुरी संस्कृति के सामाजिक सरोकरा के साथे अ़इसन गुंथनी कि अभिव्यक्ति के धारा ऊ भिखारी शैली बन गइल. ऊ अकेला अइसन कलाकार रहले, जे खुद क वि, गीतकार, नाटककार, निरदेशक, संगीतकार आ कुशल अभिनता रहस. ऊ अपना नाटकन में हरमेशा सूत्रधार के भूमिका में रहस. ओकरा माध्यम से चुटिला अंदाज में आपन बात कह जास. तवना पर लोग बाग बाग हो जाव. सरकार उहां के पद्मश्री सम्मान से सम्मानित त कइले रहे. बाकिर बड़का साहित्यकार राहुल सांस्कृत्याण बाबा उहां के शेक्सपीयर त आचार्य शिवपूजन सहाय जी भारतेंदु हरिश्चंद्र के उपाधि देले रहीं. एह महानायक के निधन 10 जुलाई 1971 के कुतुबपुर में भइल रहे. बिहार सरकार सोनपुर छपरा मार्ग पर भिखारी चौक पर ‘भिखारी नाच मंडली’ के मुरती स्थापित कइले बिया.\nभिखारी ठाकुर अपना रचनन में समाज के नया रूप पेस कइले बानी. समाज में चोर लेखा घुसल कुरीतियन , अबेवस्था आ स्त्रीयन के दुरदशा पर अपना तमाशा के माध्यम से जन जन में लोक चेतना जगावे के काम कइनी. जइसे बेटी बेचवन के धिक्कारत ‘बेटी वियोग’, नसइल मरदन के फटकारत ‘पिया नसइल’, ‘बिदेसिया’ में परदेसी पिया से दुर ओकरा परान पियारी के मन आ तन के पीड़ा , ‘गंगास्नान’ में महतारी के लसारत मुंहजोर पतोह के हाल, ‘गोबरघिचोर’ मेंं सामांतियन के बीच औरतन के तन मन मुक्ति के बात कइले बानीं. समाज में पुरूष वरचस्व के मान तुड़ के औरतन के मन मिजाज के पीड़ा सामने लावे में रचनाकार के जोर नइखे. खुद भिखारी औरत बन के अपना नाटकन में मेहरारूअन के मन के पीड़ा उजागर कइलें बानीं.\nनाम: जनकदेव जनक\nपता: सब्जी बगान लिलोरी पथरा झरिया,\nपो. झरिया, जिला-धनबाद, झारखंड(भारत) पिन 828111,


पुरुबिया – Anjoria\nजनवरी 6, 2011 कविता, भोजपुरी\nभोजपुरी भासा ला बा, अरपित उमिरिया\nहम हई भोजपुरिया, पुरुबिया हई\nहमरी अंगनवा में गंगा जी के धार बा\nआरी आरी दुनु ओरिया तीरथ हजार बा\nकासी विश्वनाथ देवघर पुण्य धाम बा\nसुबह बनारस के, अवध के साम बा\nकने कने माटी हवे, देवल दुअरिया, पुरबिया हई\nहम हई ……………………….\nभोजपुरी मटिया में भइले बाबा तुलसी\nरचले रामायण के अमरित बानी\nप्रेमचंद, परसाद, कविवर नेपाली\nलिखले ए मटिया के पावन कहानी\nकविता कहानी हमीं सबद अछरिया, पुरबिया हई\nचमक दमक देश राज राजधानी के\nखून भा पसेना देई हमहीं संवारी ले\nहमरे से जितेला जे, राजपाट भोगेला\nदेखीं दुरभाग हम उन्हीं से हरी लें\nहमरे से दम्केला दिल्ली के अटरिया, पुरबिया हई\nहमहीं मरद ए पानी के कहाई लें\nदेशवा के मान, प्राण देई के बचाई लें\nमरी जाई भले पीठ कबो न देखाई हम\nबांह काटी गंगाजी के हमहीं चढ़ाई लें\nबाबु कुवंर सिंह के हामी तरुवारिया, पुरबिया हई\n(साभार : जिनगी पहाड़ हो गइल, (डॉ. गोरख प्रसाद मस्ताना के गीत संकलन) प्रकाशक : इन्द्रप्रस्थ भोजपुरी परिषद, दिल्ली.)\nOne thought on “पुरुबिया”\nDINESH MAURYA कहते हैं:\nजनवरी 10, 2011 को 7:26 अपराह्न पर\nBAHUT ACHCHA LEKH BAATE.


भोजपुरी लघु एकांकी मोकदमा : निर्भय नीर | जोगीरा\nHome भोजपुरी एकांकी भोजपुरी लघु एकांकी मोकदमा : निर्भय नीर\nपरनाम ! स्वागत बा राउर जोगीरा डॉट कॉम प, आई पढ़ल जाव निर्भय नीर जी के लिखल भोजपुरी लघु एकांकी मोकदमा , रउवा सब से निहोरा बा कि पढ़ला के बाद आपन राय जरूर दीं आ रउवा निर्भय नीर जी के लिखल रचना अच्छा लागल त शेयर जरूर करी।\n[ गदबेर के बेरा , खटिया पर धरमदेव सिंह आ मनराखन पांडे बईठल बाड़े, धरमदेव सिंह खईनी मलत बाड़न, आ मनराखन पांडे जनेऊ बनावत कहत बाड़न ] –\n” गिरहथ के दिन अदिन हो गईल। साल भर जांगर ठेंठा -ठेंठा के आदमी कमाला , आऊर काटे के बेरा खेत में गईला पर, आँख में जोन्हीं फुलाये लागता महराज। मन करेला कि डंरेरे पर हंसुआ ध के आ बईठ के अपना करम पर ठेहुना भर लोर चुआवो आदमी।”\nएतना सुनते धरमदेव सिंह कह भईलन- ” काऽ कहल जाव पंडी जी, रऊआ लोगिन के तऽ जजमनिका पा के कुछऊ सस्ती – मंहगी बुझईबे नइखे करतऽ, पेंरात त बानी सं हमनी गिरहथ।”\n” का कहनी धरमदेव बाबू ! अब तऽ अईसन जमाना आ गईल बा कि जजमान पीठी पर हाथे नईखन जाये देतऽ। पहिले गइला पर कहाँ उठाईं, कहाँ बइठाईं, लागल रहत रहल हऽ बाकि अब त कवनो पांवों नइखन सं लागतऽ। हई पढुआ-लिखुआ त हमनी के कुछू बुझते नईखन सन।”\n“आरे बाबा एही से नूं दुनियाँ दिन पर दिन रसातल में मिलल जाता। पहिले6पसेरी के चाऊर कुकुर आ कछुओं ना पुछत रहलन, बाकीअब त डेढ़ सेर के चाऊर खातिर दोकान अगोरते-अगोरते मन अगुता जाता आ देह छिला जाता।”\n“हँ हँ ठीके कहत बानी गऊ माता आ बाभन देवता के जहिया से मान उठ गइल तहिया से धरती के सऊँसे संस-बरकत खतम हो गइल बाटे । जवन-जवन अनगुते आज ले ना भईल रहे, तवन-तवन होखे लागल।”\n[ एही बीच बुधन तेली के 6-7 बरिस के लईका बाप रे बाप, दादा हो दादा, सुघन काका हमरा माई के मार के कपार फोड़ देले बाड़े, झर-झर लहू बहता , कहतऽ लगे आके भुईंआ लोटाये लागल।]\n“काहे रे! काहे मरलख रे ? बताव-बताव”\n“ऊँ-ऊँ-ऊँ—– हमरा माई ना जीही ऐ बाबा– खून के पवनारा बहता ऐ दादा।”\n“आरे ! कुछ कहबो करबे कि खाली तेलही कटिया लेखा भभकबे करबे रे।”\n“हं -हं – कहू रे , जे बात होखे ! से खुलासा कहू।”\n“हमार माई दुआरी पर बहारन फेंकले रल सियऽ। ( रोवता ) काका हरवाही से अइले हं त कहले हं, कि दुआरी पर काहे बहारन बिगलू ह ? बहरी निकल के फेंक अइतू तऽ गोड़ के महावर झर जाइत का ? ऐही सभ से नू आदमी बेमार होला , एँ–एँ–एँ।”\n“हँ, हँ – ठीके त कहलख ह , भला दुआरी पर बहारन फेंकला के, का फायदा , इहे सब नू बेमारी के घर होला । ई सब मन के सोखिए नूं हऽ, अच्छा ! तब आऊर का भईल ह रे।”\n“एँ- एँ- एँ- तब हमार माई कहलख हिय कि हम अपना दुआरी पर कुछूओ करब, एमें दोसरा कोई के बाप के का भुलाईल बा। एँ- एँ – एँ।”\n“हँ ठीके त कहलखिअ ,अपना दुआरी पर केहू जटही काँट बोये, चाहे पैखाना घर बनावे, एह में अगर दोसर केहू टेंट बेसाही तऽ ऊ कवनों भल आदमी कहाई का ?”\n“तहरे कहले ऊ ठीक कहलख आ ठीक कइलख। बेमारी होई त खाली ऊहे मरी कि टोला- महाला आ गांव -ज्वार के भूँजा भुज के छोड़ दी। हँ हँ कहू ओकरा बाद का भईल ह ? ”\n[ सुसुक के ] ” एह पर काका खिसिया के कहले ह कि दुआरी पर बहारन ना बिगाई चाहे जे कुछ होखे, तब हमार माई गारी देवे लागल हिय त काका हरवाही के पैना से भुलाईला गदहा लेखाओकरा के ठेठवले हं ।”\n“भला कहीं तऽ ऊ दोसरा के बेकत पर हाथ उठाई, ओकर अइसन हिम्मत ! जेकरा जे मन में आई से ऊ करी । उनकर अगरऽधल हम सब छोड़ावत बानी, चल त हम देखीं।”\n“ना- ना , ऊ कवनों बेंजाँय कइले बा का ? ऊ बड़की मुँहजोर हइये हिअ । छुटले मुँहे गारी देवेले। अरँग देवता के भरँग पूजा । ओकरा लायक नीमन पूजा देहले बा ।”\n“हँ , हँ , ओकरा के नीमन कहबे करेब । सुघना राउर एह घरी हरवाही नूं करत बा। हम तऽ दूध के दूध आ पानी के पानी कइले बिना ना छोड़ब । हम सुघना के खेला – खेला के पानी ना पियवनी तऽ हमार नाम बदल देहब । का जाने ऊ कवना घमंड में मातल रहेला।”\n[बुधन के बथान में- लड़िका सुसकत बा- बुधन गाल पर हाथ ध के मन मार के मचान पर बइठल बाड़न – धरमदेव सिंह धोती के फेटा कसत , झटकत बथान में ढुकत कहलन।]\n“कह रे बुधना , ते इहाँ गाल पर हाथ ध के बछमूँहा नियर मुँह बना के बइठल बाडे, आ तोरा बेकत के ई हाल ? धिक्कार ह अइसन मरद भइला के। आज तोहरा मेहरारु के मरले बा, काल्ह तोहरा के मारी। जमुँहाँ के छुअला के डर ना होला, ओकरा परिकला के डर होला ।”\n“जाए दी मालिक , आपन भाइये नुं हऽ। तनि गलतिये कर देहलस तऽ का करल जाई। गगरी एक लगे रहेला त ढाबा लागबे नूं करेला।”\n“बस करऽ , आपन पिंगल पढ़ऽ मत, बुझा गइल कि ते कइसन मरद बाड़े । हमा-सुमा के बेकत पर केहु अँगुरी उठा दी तऽ ओहि घरी सतर जाना के भाला से गांथ देती।”\n“तऽ का कह तानी , ऊ छोट भाइये नूं हऽ, तनी ठुनियाइये देहलस त कवनो इज्जत कम हो गइल का ? ओकर भऊजाइये नूं हियऽ , कवनो भवे ना नूं हियऽ।”\n“तोरा तऽ मतिये में जाने का भरल बा, भला केहू के मेहर-बेटी के केहू कपार फोड़ दिही आ ओकर कवनों इज्जत ना जाई। अइसन तहार लोहा आ पत्थर के इज्जत हो गइल बा कि ओह पर कवनो रेप ना लागी।”\n[मनराखन पांडे सुघन के संगे बथान में अइलन आ आवते कहलन।]\n“सुघना एकदम ठीक कइले बा! ऊ बड़ा बरुआ भइले बिया , अपना आगे केहू के गुदनबे ना करले । सबका के दरमस के चलेली। जइसे कहीं के रानी महारानी भइल बाड़ी।”\n[खटिया पर से उठ के खड़ा होके पगड़ी बान्धत धरमदेव सिंह कहलन।]\n“ऊ दरमस के चलेली त उनकर कपार फुटल, आ ई अईंठ के चलेले त इनकर सभाखन हो ता । डाँड़ में रास्सा लगा के चौकिदार से ना खिंचवा दिहनी तऽ कहिअ कि केहू का कहलस। ललका घर के खिंचड़ी ना खिअवनी तऽ हमरा नाम पर कुकुर पोस दिहऽ [ सुघना के गर्दन ध के ] का रे सुघना ते का बुझत बाड़े कि बुधना के पीठ पर केहू हइये नइखे।”\n“अरे जा हो धरमदेव ! तुहूँ ई मत बुझि हऽ कि सुघना कवनो रांड़ – बेवा हऽ , तहरा जवन बुझाव से कर गऽ । हाई कोर्ट ले देखल जाई। तूँ हूँ कवना गुमाने मातल बाड़ऽ देखल जाई। हमरो नाम मनराखन पांडे हऽ। तु चाऊर दे के पढ़ल बाड़ तऽ हमहुँ कवनो कोदो दे के नइखी पढ़ल। तहरा से बीस हई उनइस ना।”\n“आच्छा त धरमदेव चलले, अब इजलास में भेंट होई।”\n[समय7बजे अनगूत – धरमदेव सिंह के दुआर – धरमदेव सिंह मूँह धोवत बाड़न – बुधन उनकर कुट्टी काटत बाड़न ।]\n“सरकार मोकदमा में अब ले केतना रुपिया टुटल होई।”\n“तू आपन काम करअ , एकर हिसाब बाद में होखी नूं । सब तहरा के बतला देहबऽ।”\n“ना- ना- तनी जान लेती त मन के सबुर हो जाइत ।”\n“सब मिला के लगभग डेढ़ लाख के माथ धइले होई।”\n“बाप रे ! बाप ! ई सब रुपिया कहाँ से आई ऐ दादा ? दिन भर त हरवाहिये कऽ के अपना लइकन सेयान के कलगुजारी चलावत बानी । एक सांझ जुटाईं त दोसरा सांझ के फिकिर में मुअत रहिले , आ अब ई ऊपर से डेढ़ लाख कहाँ से आई ऐ भगवान।”\n“कहाँ से आई ? बुरबक कहीं का! सब भगवान दीहें । आरे ! खेतीबारी, गहना-गुरिया सब जुने-कुजुने खातिर नु होला। तोरा मेहरारू के कवनो गहना-ओहना होखे त ले अइहे हिसाब हो जाई।”\n“सरकार , गरीब आदमी के देह पर गहना कहाँ से। बेचारी के नइहरे के एगो अधसेरा बाजूबंद भर बा, बाकि ओह से भला का होखी । ”\n“ना तऽ कवनो ना कवनो उपाय करहिं के पड़ी। हमरा दुआरी पर जवन तहार दु काठा खेतवा बा तवने लिख दे। बाकि आउर सब आगे पीछे देखल जाई। घटला बिघटला खातिर हम बड़ले बानी।”\n“मालिक ऊहे त दु काठा खेते बाँचल बा , जवना में लड़िका सभन अझुराइल रहेलन सं। आ ओहू पर धनई साह के पाँच हजार बड़की छउड़ी के बियाह में करजा लियाइये गइल बा। हमार लइका तऽ एगो बाल के होरहा खातिर छछन के रह जइहन सन।”\n“एही कुल्ही से नु तोहनी के मर-मुकदमा में हम ना जाए के चाहेनी। एगो त अपने नुन – तेल नाप, दोसरे बदनामियों मिल जाला। आच्छा अब मोकदमा लड़बअ भा ना लड़बअ ,हमार हिसाब किताब कर दऽ। ना होखे त सदिये कागज पर आपन अँगूठा के निशान दे दऽ।हम त तहरा के आपने सवांग नूं बुझेनी।”\n“हँ – हँ- हमनी के संगे त अपने सभे निगद नेकी कइले बानी। एक भाई के पांडे जी फुटका के हर ठेलवावत बानीं आ रऊआ हमरा गरदन में फांसी लगाइये देनीं। गरीब के कहीं निस्तार नइखे। हे भगवान एह गरीबन के कब ले उद्धार करबअ।”\nपिछला लेखभोजपुरी कहानी खूँटा में दाल बा\nअगिला लेख10 नबम्बर के दिल्ली में होई भोजपुरी लिटरेचर फेस्टिवल-2019\nस्पर्श करना, छूना\nदहेज दानव के ट्रेलर को यू ए और लाल के ट्रेलर...


शान से मनल 67वां गणतंत्र दिवस – टटका खबर\nसलामी मंच पर राष्‍ट्रपति प्रणब मुखर्जी, उप राष्‍ट्रपति मोहम्‍मद हामिद अंसारी, प्रधानमंत्री नरेन्‍द्र मोदी, गणंतत्र दिवस के मुख्‍य अतिथि फ्रांस्‍वा औलांद, आ रक्षा मंत्री मनोहर पर्रिकर\nदेश के 67वां गणतंत्र दिवस आजु आन-बान शान का साथे देश भर में मनावल गइल. दिल्ली के राजपथ पर भइल मुख्य समारोह में पहिला बेर कवनो विदेशी सेना परेड में शामिल भइल. मुख्य अतिथि रहलन फ्रांस के राष्ट्रपति फ्रांस्वा ओलांद आ परेड में शामिल भइलें फ्रांस के सैनिक.\nराजपथ पर भइल परेड में भारत के सांस्कृतिक विविधता का साथ ही अत्याधुनिक हथियारन, मिसाइलन, विमानन अउर भारतीय सैनिकन के ताकत के दर्शन करावल गइल. सुरक्षा कारण से अबकी के परेड महज 90 मिनट के रहुवे जबकि हर साल ई 115 मिनट के होखत रहुवे.\nआतंकी हमला के अनेसा देखत राजधानी दिल्ली में जमीन से आसमान ले सुरक्षा के अभूतपूर्व व्यवस्था कइल गइल रहे. वीवीआईपी गलियारा के सुरक्षा कई घेरा का भीतर राखल रहे.


खेसारीलाल क दिल उड़ा लिहली अंजना सिंह | CinemaBhojpuri.in\nMay 16, 2012 - फिल्म\n- Tagged: दिल ले गईल ओढनिया वाली\t- 1 comment\tभोजपुरी के नयका सुपरस्टार खेसारीलाल यादव के दिल भोजपुरी के हॉट गर्ल अंजना सिंह ले उड़ल बाड़ी आ खेसारी अब उनुका प्यार में पागल बाड़े. फिल्म ‘दिल ले गईल ओढनिया वाली’ के ई जोड़ी आजुकाल्ह अपना फिल्म ले के खूबे चरचा में बाड़ें. बालाजी सिनेविजन प्रा. लि. के बैनर तर प्रसिद्ध वितरक पप्पू भाई, राजेश सिंह आ संजय कनूगा के बनावल एह फिल्म में खेसारीलाल यादव के दिल ओढनिया वाली अंजना ले उड़त बाड़ी आ खेसारी कइसे अपना प्यार में सफल होखत बाड़े इहे एहमें देखावल गइल बा. निर्देशक अरबिंद चौबे हउवें फिल्म के कलाकारन में शशि मोहन सिंह, प्रिया कपूर, मनोज टाईगर, आनंद मोहन, प्रिया पाण्डेय, रत्नेश वरनवाल, आशा शर्मा, जसवंत कुमार, बालेश्वर सिंह, जय सिंह आ रजनीश झांजी के प्रमुख भूमिका बा. फिल्म जून में रिलीज कइल जाई.\nमिलत जुलतखेसारीलाल क एक्शन अवतार वाली फिलिम ‘दिल ले गईल ओढनिया वाली’ 8 जून से (2)शशिमोहन सिंह के “दिल ले गईल ओढनिया वाली” (2)पवन सिंह आ संजय पांडे के ‘बजरंग’ मुंबई चहुँपल (1)आवे वाली फिल्म “गलवा तोहार टमाटर हौ गोरिया” (1)पहिला बेर बनल भोजपुरी फिलिम कम्प्यूटर गेम (1)To the official site of Related Posts via Taxonomies.\tOne thought on “खेसारीलाल क दिल उड़ा लिहली अंजना सिंह”\tBHEEM SEN January 9, 2013 at 2:51 pm\tसही हैँ


इलेक्ट्रोड Aws ए51\nहोम > उत्पादों > इलेक्ट्रोड Aws ए51\n(इलेक्ट्रोड Aws ए51 के लिए कुल 24 उत्पादों)\nDingzhou Jinlong Metal Production Co., Ltd. is one of the इलेक्ट्रोड Aws ए51 leading brands in China. It is the factory & supplier specializing in manufacturing इलेक्ट्रोड Aws ए51. Offer high quality इलेक्ट्रोड Aws ए51 atacheap wholesale price.\nथोक चीन से इलेक्ट्रोड Aws ए51 , लेकिन कम कीमत के अग्रणी निर्माताओं के रूप में सस्ते इलेक्ट्रोड Aws ए51 खोजने की आवश्यकता है। बस इलेक्ट्रोड Aws ए51 पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे इलेक्ट्रोड Aws ए51 का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


राहुल गाँधी मना कर दिहलें भाजपा ज्वायन करे से – टटका खबर\nराहुल गाँधी मना कर दिहलें भाजपा ज्वायन करे से\nJun 9, 2021 उत्तर प्रदेश, कांग्रेस, जितिन प्रसाद, भाजपा\nजितिन प्रसाद भाजपा में का शामिल भइलें कि सोशल मीडिया पर तरह तरह के हवा बहे लागल. एगो ट्वीट में कहल गइल कि राहुल गाँधी साफ मना कर दिहलें भाजपा ज्वायन करे से. कहलन कि ऊ भाजपा के बाहरे से समर्थन दे के खुश बाड़ें आ भाजपा में शामिल होखे के कवनो जरुरत नइखन समुझत.\nRahul Gandhi not joining BJP.\nSays he’s happy supporting the party from outside.— Rishi Bagree 🇮🇳 (@rishibagree) June 9, 2021\nएकरा बाद एगो ट्वीट में कांग्रेस के एगो युवा नेता मिलिन्द देवड़ा गुजरात के मुख्यमंत्री विजय रुपानी के बड़ाई कर दिहलें त ओहू पर तरह तरह के बात आवे लागल बा.\nA welcome move for other states to emulate.\nDon’t call ita“sensitive gesture” though. All states must intervene urgently if we’re to prevent further job losses in India’s hospitality sector. https://t.co/7fUkBBlOI5— Milind Deora | मिलिंद देवरा ☮ (@milinddeora) June 9, 2021\nकांग्रेसियन के कहना बा कि जितिन प्रसाद कवनो बड़का नेता ना हउवन. कहल गइल कि जितिन लगातार दू बेर लोकसभा के चुनाव हार चुकल बाड़न. बड़का नेता त राहुल गाँधी जइसन होखेला जेकरा नेतृत्व में पैंतीस गो चुनाव हरला का बादो गोल उनुका के आपन नेता मानेला. हद त तब हो गइल जब मध्यप्रदेश कांग्रेस का तरफ से कइल एगो ट्वीट में कहल गइल कि जितिन प्रसाद कांग्रेस के कूड़ा रहलन जवना के भाजपा अपना माथा पर रख लिहलसि. बाद में जब बात के गलत असर लउकल तब एह ट्वीट के हटा लीहल गइल.\nये ट्वीट सिर्फ @JitinPrasada के लिये नही है, बल्की ये ट्वीट हर कांग्रेसी को आईना दिखा रहा है कि औक़ात में रहो, क्यूँ कि तुम सब की क़ीमत Dynasty के लिये कूड़े से ज़्यादा क़तई नही है!! pic.twitter.com/oDIxbLQi3g— Dr Jitendra Nagar (@NagarJitendra) June 9, 2021\nलोकसभा में कांग्रेस के नेता अधीर रंजन कहलन कि जेकरा जाए के बा ऊ त जइबे करी. हो सकेला कि ऊ हरियरी का चाह में भाजपा में शामिल भइल होखिहें. बाकिर अधीर जितिन प्रसाद के कवनो बुराई ना क के कहलन कि उऩका साथे बंगाल चुनाव में मिलके काम कइले रहलि आ जितिन बढ़िया इंसान हउवन. इहो कहलन कि जितिन उनुका गोल कांग्रेस के एगो मजगर ब्राह्मण नेता रहलन.\nअब काग्रेसी जतना छाली कुटसि सचाई इहे बा कि जितिन प्रसाद के भाजपा में शामिल भइला से भाजपा के एगो बड़हन जरुरत पूरा हो गइल बा. भाजपा उत्तर प्रदेश में अपना ला एगो मजगर ब्राह्मण नेता खोजते रहुवे आ जितिन प्रसाद के आ गइला से यूपी के ब्राह्मणन के भाजपा से जोड़े में सहूलियत होखी. तीन पीढ़ी से कांग्रेस से जुड़ल रहल जितिन प्रसाद बुध का दिने पहिले गृह मंत्री अमित शाह से भेंट कइलन. ओकरा बाद ऊ पार्टी कार्यालय में रेल मंत्री पीयूष गोयल का हाथे सदस्यता लिहलन. सदसय बनला का बाद ऊ भाजपा अध्यक्ष जगत प्रकाश नड्डो से मुलाकात कइलन.\nभाजपा में शामिल भइला का बाद अपना पहिला संबोधन में जितिन कहलन कि बहुते सोच विचार का बाद ऊ भाजपा में शामिल होखे के फैसला कइलन काहे कि उनुका लागल कि कांग्रेस में रहते जनहित के रक्षा ना कर सकसु. बाकिर आपन बड़प्पन देखावत जितिन कांग्रेस का बारे में भा ओकरा कवनो नेता का बारे में कवनो कड़ुआ बात कहे से परहेज कइलन. जितिन कहलन कि उनका विचार में भाजपे अकेला राजनीतिक गोल बिया जवन व्यक्ति आधारित भा क्षेत्रीय दल ना होके अखिल भारतीय गोल हउवे. आजु का तारीख में दोसर कवनो गोल अपना के अखिल भारतीय ना कह सके.\nउत्तर प्रदेश के मुख्यमंत्री योगी आदित्यनाथ जितिन प्रसाद के बीजेपी में शामिल होखला के स्वागत करत कहलन कि उनुका अइला से भाजपा यूपी में अउर मजबूत होखी.\nकपटी, कामचोर, भठियारा, मुनाफाखोरन के अरमान पर पानी पड़ल\nजान बचावे खातिर माँद में वापिस लवटे लगलें घासफूसिया


Happy Birthday Asha Bhosle Know All About her life in bhojpuri- Birthday Spl. महान गायिका आशा भोंसले के ह आज जन्मदिन, सबसे ढेर गाना गावे के विश्व रिकॉर्ड बा उनके नाम – News18 Hindi\nबॉलीवुड के महान सिंगर आशा भोंसले के आज जन्मदिन ह. आज उ 88 साल के हो गइली. आशा लता मंगेशकर छोट बहिन हईं. उनकर जन्म 8 सितंबर, 1933 के भईल रहे. आपन बड़ बहिन के जईसे ही उहो प्रतिभाशाली अउरी दिग्गज गायिका हईं. उनकर जन्मदिन के मौका पर आप लोगन के उनकर बारे में भोजपुरी हमनीके बताइब जा.\nLast Updated : September 08, 2021, 13:20 IST\nमंगेशकर परिवार के एगो महान सदस्य अउरी हमनी सभके चहेती आशा भोंसले के आज जन्मदिन ह. उ आज 88 साल के हो गइली. आशा भोंसले लता दीदी के छोट बहिन हई आ उनकरे लेखां प्रतिभाशाली अउरी दिग्गज गायिका भी. हालांकि मंगेशकर परिवार में माने कि आशा जी के पिता अउरी महान रंगकर्मी आ शास्त्रीय गायक दीनानाथ मंगेशकर के पाँच गो संतान भइल. लता मंगेशकर, आशा भोंसले, उषा मंगेशकर, मीना खादीकर अउरी हृदयनाथ मंगेशकर. एह में सभे एक से बढ़के एक मशहूर गायक आ संगीतज्ञ भइल. कहल जाव त संगीत एह परिवार के डीएनए में रचल बसल बा.\nआशा भोंसले के जन्म 8 सितंबर 1933 के सांगली जिला के एगो मराठी परिवार में भइल. पिता जी सक्रिय रंगकर्मी रहनी आ काफी लोकप्रिय भी रहनी. घरे पर संगीत के अइसन माहौल रहे कि बचपने से आशा गीत संगीत में रम गइली. जब उ9साल के रहली तबे उनके पिता जी के मृत्यु हो गइल. घर के माली हालत पहिले से ही खराब रहे, जवन डावांडोल हो गइल. उनके परिवार तब पूना में रहे, सभे मुंबई चल आइल. इहाँ बड़ बहिन लता अउरी आशा दुनू जानी फिलिम में गाना गावे लागल लोग ताकि परिवार चल सके. आशा भोंसलेआपन पहिला फिल्मी गीत दस साल के उमिर गवली, ‘चला चला नाव बाला’. उनके हिन्दी में गीत गावे के मिलल 1948 में. चुनरिया फिल्म में ‘सावन आया’ उनके पहिला हिन्दी गीत ह. उनके सोलो गीत गावे के मिलल अगिले साल फिल्म ‘रात की रानी’ में, बोल रहे, ‘हमारे दिल पे इख्तियार होना था’.\nलता मंगेशकर तब इंडस्ट्री में जानल पहचानल नाम रहली, जब आशा भोंसले आपन पाँव जमावे खातिर संघर्ष करत रहली. लता दीदी के तब एगो निजी सचिव रहलें जवन उनके प्रोजेक्ट देखस, नाम रहे गनपत राव भोंसले. 16 बरिस के आशा के तब 31 बरिस के गणपत राव पर दिल आ गइल. उ परिवार के मर्जी के खिलाफ उनका से शादी कर लेहली अउरी उनके साथे रहे लागली. आशा मंगेशकर आशा भोंसलेइहे बियाह के बाद बन गइली. ई बियाह 11 साल ले चलल आ एहसे तीन गो संतान भइलें. उनके ससुरा वाला लोग के व्यवहार अच्छा ना रहे, एही कारण आशा ओ घर से अपना परिवार में चल अइली. एकरा बादे उनके फिल्मन में पार्श्व गायन में बहुते सफलता भी मिलल.\nजब आशा भोंसले गायकी में संघर्ष करत रहली तब लता मंगेशकर, शमशाद बेगम आ गीता दत्त के राज चलत रहे. उनके उहे गाना मिले जवन ई लोग मना कर देव. इहे कारण रहे कि आशा तब छोट बजट के हिन्दी फिल्मन में गीत गावस. उ बी ग्रेड अउरी सी ग्रेड फिल्मन में भी गाना गवली. उनके बाद में जाके जब बिमल रॉय अउरी राज कपूर अपना फिल्मन में गावे के मौका दिहल लोग तब उनके पहचान बनल अउरी आपन अलग टेक्सचर के आवाज से उ पूरा देश के मोह पइली. उनके 1966 में आर.डी. बर्मन के करियर के पहिला गीत गावे के मौका मिलल जवन उ रफी साहब के साथे डुएट गवली. शम्मी कपूर के फिल्म ‘तीसरी मंजिल’ के वेस्टर्न ट्यून के गाना ‘आजा आजा तू है प्यार मेरा’ बहुत कठिन रहे. आशा जी एकरा खातिर दस दिन रिहर्सल कइली आ जब गीत गवली त उ अमर हो गइल. एह फिल्म में उनके दू गो अउरी सुपरहिट गाना रहे; ‘ओ हसीना ज़ुल्फ़ों वाली जाने जहां’ आ ‘ओ मेरे सोना रे’.\nराहुल देव बर्मन उर्फ पंचम दा के साथे उनके लगातार हिट गीत आइल. ई जोड़ी बाद में बियाह भी कइल आ पंचम दा के मृत्यु तक ई रिश्ता बढ़िया से चलल अउरी हिन्दी संगीत जगत के एक से बढ़के एक सदाबहार गीत देहलस. जइसे ‘पिया तू अब तो आजा’, ‘दम मारो दम’, ‘चुरा लिया है तुमने जो दिल को’ आदि.\nकई गो हिट डांस नंबर देहला के बाद आशा भोंसलेके ऊपर टैग लाग गइल कि उ अइसने गीत गा सकेली जवन लाउड होखे. बाकिर ई भ्रम उ जलदिए तूर देहली जब संगीतकार खय्याम खातिर उमराव जान में गजल गवली. उनके गावल एगो गजल ‘जुस्तजू जिसकी थी’ के राष्ट्रीय फिल्म पुरस्कार मिलल, ई आशा भोंसलेके करियर के पहिला राष्ट्रीय पुरस्कार रहे. एकरा कुछ साल बाद उनके ‘मेरा कुछ सामान’ गाना आइल जेकरा खातिर उनके दोबारा राष्ट्रीय पुरस्कार मिलल.\nलता दीदी के आशा भोंसले से शुरुए से बहुत प्यार रहल बा. जब उ छोट रहली त लता मंगेशकर आशा के अपना गोदी में लेके स्कूले जास. एक बार एगो टीचर एक फीस पर दू जाना के पढ़ावे से मना कर देहलस त लता दीदी पढ़ाई छोड़ देहली. दुनू जाना के बीच खटास तब आइल जब आशा भोंसले भाग के बियाह कर लेहली. हालांकि बाद में सभ ठीक हो गइल. फिर भी अफवाह उड़ेला कि एक टाइम में दुनू जाना एक दूसरा के देखे ना चाहे लोग.\nआशा भोंसले लगभग 12000 से अधिक गीत गवले बाड़ी आ उनके नाम सर्वाधिक गीत रिकॉर्ड करे खातिर गिनीज बुक ऑफ वर्ल्ड रिकॉर्ड में दर्ज बा. आशा भोंसले। भारतीय संगीत जगत खातिर एगो बहुते अनमोल खजाना बाड़ी आ उनके मौजूदगी ही सभ संगीत प्रेमी लोग के साथे भारत देश खातिर गर्व के विषय बा. आज उनका जन्मदिन पर खूबे शुभकामना. उ स्वस्थ रहस अउरी दीर्घायु होखस!


आस्ट्रेलिया का खिलाफ टीम इंडिया मे युवराज सिंह के वापसी भइल – टटका खबर\nआस्ट्रेलिया का खिलाफ टीम इंडिया मे युवराज सिंह के वापसी भइल\nआलराउंडर युवराज सिंह के एक बेर फेरू भारतीय टीम मे शामिल कर लिहल गइल बा.\nआजु संदीप पाटिल के अध्यक्षता में बीसीसीआई के चयनकर्ता टीम इंडिया घोषित कर दिहले. एहमें जिम्बाब्वे दौरा पर टीम मे शामिल रहल दिनेश कार्तिक, चेतेश्वर पुजारा, अजिंक्या रहाणे, तेज गेदबाज मोहित शर्मा, आ स्पिनर परवेज रसूल के नइखे राखल गइल. चैपियन्स ट्राफी मे टीम इंडिया के खिलाड़ी रहल उमेशो यादव के टीम मे जगहा नइखे मिलल.\nकप्तान महेन्द्र सिंह धोनी के अगुवाई वाली एह टीम में शिखर धवन, रोहित शर्मा, विराट कोहली, सुरेश रैना, आ युवराज के रूप मे पांच गो विशेषज्ञ बल्लेबाजन के शामिल कइल गइल बा. छठवां विशेषज्ञ बल्लेबाज आ विकेटकीपर धोनी रहीहें. गेंदबाजी मे आफ स्पिनर रविचंद्रन अश्विन आ लेफट आर्म स्पिनर रवीन्द्र जडेजा, आ तीन गो तेज गेदबाजन में भुवनेश्वर कुमार आ इशांत शर्मा के राखल गइल बा. जयदेव उनादकट, मोहम्मद शमी, आ आर विनय कुमार के रिजर्व तेज गेदबाज बना के राखल गइल बा, जिम्बाब्वे मे 18 विकेट लेबे वाला लेग स्पिनर अमितो मिश्रा के टीम मे जगहा मिलल बा.\nविकेटकीपर बल्लेबाज अंबाती रायुडूओ के जगह दिहल गइल बा बाकिर मुंबई के आलराउंडर अभिषेक नायर, इरफान पठान, आ दिनेश कार्तिक के टीम में जगहा नइखे मिलल.\nपूरा टीम के नाम बा महेद्र सिंह धोनी.कप्तान, शिखर धवन, रोहित शर्मा, विराट कोहली, युवराज सिंह, सुरेश रैना, रवींद्र जडेजा, रविचंद्रन, अश्विन, भुवनेश्वर कुमार, इशांत शर्मा, विनय कुमार, अमित मिश्रा, अंबाती रायुडू, मोहम्मद शमी, आ जयदेव उनादकट.\nTags: आस्ट्रेलिया दौरा, टीम इण्डिया, युवराज सिंह


‘भोजपुरी दबंग’ के मालिक बनलें मनोज तिवारी आ आनंद यादव – Anjoria\nसिनेमा भोजपुरी के मेगा स्टार मनोज तिवारी अब सेलिब्रेटी क्रिकेट लीग (सीसीएल) में उतरल भोजपुरी सितारन के क्रिकेट टीम ‘भोजपुरी दबंग’ के एगो बड़हन दाम दे के खरीद लिहले बाड़न. एह काम में उनकर पटीदार बाड़ें नवजवान उद्योगपति आनंद यादव. मनोज तिवारी एही टीम के कप्तानो हउवे. क्रिकेट में पहिला बार अइसन भइल बा कि कवनो कप्तान अपने टीम खरीदले होखे.\nसाल 2010 में चार गो टीम से शुरू भइल सीसीएल हर साल नया नया ऊंचाई छूवत बा. साल 2011 में केरला स्ट्राइकर आ बंगाल टाइगर्स एहमें शामिल भइल त साल 2013 में शुरु होखत एह क्रिकेट लीग में मनोज तिवारी के टीम ‘भोजपुरी दबंग’ आ रितेश देशमुख के टीम ‘वीर मराठी’ के शामिल भइला से आठ गो टीम हो गइल बा.\nभोजपुरी दबंग टीम के मैनेजर विकास सिंह वीरप्पन से मिलल जानकारी मुताबिक अम्बिका ग्रुप के चेयरमैन आनंद यादव आ मनोज तिवारी एह टीम के देखरेख करीहें. टीम आपन पहिला मैच नौ फरवरी के तमिल फिल्म इंडस्ट्रीज़ के टीम चैनई राइजिंग से कोच्ची में खेली. टीम में कप्तान मनोज तिवारी, उपकप्तान दिनेशलाल यादव निरहूआ, रवि किशन, पवन सिंह, उत्तम कुमार, प्रवेश लाल, खेसारी लाल, विक्रांत, विकास सिंह, संतोष सिंह, सुशील सिंह, प्रकाश जैस , अनिल सम्राट, अजय शर्मा आदित्य ओझा, अभय सिन्हा वगैरह शामिल बाड़ें.\nआनंद यादव के अम्बिका ग्रुप हाल ही में फिलिम बनावे के कामो में डेग धइले बा आ दीपिका मूवीज के बैनर में “धारा 144” नाम के फिलिम के घोषणो हो गइल बा जवना में मनोज तिवारी मुख्य भूमिका में बाड़न. आनंद यादव आ मनोज तिवारी के भोजपुरी दबंग टीम के मालिकाना हक़ खरीदला पर भोजपुरी इंडस्ट्रीज़ खुशी जतवले बा. अम्बिका ग्रुप लिमिटेड के सी इ ओ निशांत मोहन, सी ओ ओ रोहिंटन लूथ, सी टी ओ अजय रजक, सी एफ ओ विवेक गुप्ता आ सी एल ओ प्रशांत जाधव आनंद यादव अउर मनोज तिवारी के बधाई दिहले बाड़ें.\n(उदय भगत आ शशिकांत सिंह के अलग अलग रपट से)


टटका खबर, शुक, १७ फरवरी २०१२ – टटका खबर\n(पटना हवाई अड्डा पर परेड के सलामी लेत नेपाल के प्रधानमंत्री बाबूराम भट्टराई)\nबदलत बिहार पर वैश्विक सम्मेलन के उद्घाटन आजु पटना में नेपाल के प्रधानमंत्री बाबूराम भट्टराई कइलन. अपना संबोधन में भट्टराई कहलन कि अगर भारत आ नेपाल मिल के काम करें त सीमा पर के इलाकन कें समृद्धि के दुआर खुल सकेला. कहलन कि भारत के पाँच गो राज्यन से नेपाल के सीमा लागेला जवना में सबले लमहर सीमा बिहार का साथे लागेला. ऊ नेपाल के पनबिजली के इस्तेमाल करे के कहलन.\nबदलत बिहार के वैश्विक सम्मेलन में मारीशस के संस्कृति मंत्री मुकेश्वर चुन्नी, नेपाल के परिवहन मंत्री सरिता गिरी, योजना आयोग के उपाध्यक्ष मोंटेक सिंह अहलूवालिया समेत अनेके लोग मौजूद रहल. एह मौका पर पटना के यातायात व्यवस्था चरमरा गइल.\nबिहार विश्वविद्यालय परीक्षा समिति आजु राज्य भर में विशेष पात्रता परीक्षा आयोजित करवलसि. कई जगहा कदाचार का चलते परीक्षा रद्द कर देबे के पड़ल.\nविधानसभा के चउथा दौर के चुनाव वाला इलाकन में आजु साँझ से प्रचार के काम बन्द हो गइल. एह इलाकन में अतवार का दिने वोट डालल जाई.\nचित्रकूट का एगो सभा में भाजपा अध्यक्ष नितिन गडकरी कहलन कि राहुल अबहीं कागज फाड़े से शुरु कइले बाड़न. अइसन मत होखे कि काल्हु चल के ऊ कपड़ो फाड़े लागसु.\nमीडिया के आकलन के झूठलावत मायावती कहली कि बसपा फेर पूरा बहुमत से जीते जात बिया. पिछला बेर का तरह एहु बेर मीडिया के आकलन गलत साबित होखे वाला बा.\nबसपा नेता स्वामी प्रसाद मौर्य के रायबरेली आवे पर चुनाव आयोग रोक लगा दिहले बावे.\nभाजपा नेता अरूण जेटली कहलन कि गैर भाजपा सरकारन का चलते यूपी के विकास ना हो सकल.\nमुस्लिम आरक्षण पर बेनी प्रसाद वर्मा के भाषण के रिपोर्ट चुनाव आयोग मँगवा लिहलसि.\nकांग्रेस पर आरोप लगावत सपा नेता अखिलेश यादव कहलन कि ई पार्टी घोटाला करे में अतना चतुर चाल्हाक बिया कि आम आदमी ओकरा घोटाला के समुझियो नइखे पावत.\nकांग्रेस आ राकांपा गठबन्हन मुंबई महानगरपालिका से शिवसेना आ भाजपा गठबन्हन के हटावे में असफल हो गइल. राज ठाकरे के मनसे के किंगमेकर बने के सपनो धूमिल हो गइल बा.\nकेन्द्र के राष्ट्रीय आतंकवाद रोधी केन्द्र बनावे के योजना के कई राज्य विरोध करत बाड़े. भाजपा के मुख्यमंत्रियन का अलावे ममता बनर्जी, नवीन पटनायक, जयललिता वगैरह लोग एकर विरोध करत कहत बा कि ई राज्य के अधिकार में दखलंदाजी होखी.\nरूस में बनल अत्याधुनिक लड़ाकू एमआई -१७ वी-५ हेलीकोप्टर के भारतीय वायुसेना में शामिल कर लिहल गइल बा. एह हेलीकाप्टरन से ऊंच दुर्गम जगहन पर सैनिक साजोसामान ले जाए में वायुसेना के क्षमता बढ़ जाई.\nकुडनकुलम परमाणु बिजली परियोजना के सुरक्षा जांच खातिर तमिलनाडु सरकार के बनावल चार सदस्यीय विशेषज्ञ समिति काल्हु से आपन काम शुरू करी.\nइटली के राजदूत के सफाई दिहला का बावजूद भारत सरकार इटली के नौसेना का गोलीबारी से मरल दू गो मछुआरन के मामिला में दोषियन के कवनो रियायत देबे का मूड में नइखे लउकत. कहत बिया कि ई घटना कवनो नियम कानून से गलत बा आ दोषियन के जरूरे सजाय दिहल जाई.\nकाकोदकर समिति आपन रिपोर्ट आजु केन्द्र सरकार के सँउप दिहलसि. एहमें रेल यात्रा पर संरक्षा सेस लगावे के सिफारिश कइल गइल बा.\nपाकिस्तान में पश्चिमोत्तर के अशांत कबाइली इलाका में आजु मस्जिद के बाहर एगो आत्मघाती हमला में २६ लोग मरा गइल आ पचास लोग घवाहिल हो गइल.\nअफगानिस्तान के राष्ट्रपति हामिद करजई काल्हु पाकिस्तान के राष्ट्रपति आसिफ अली जरदारी से भेंट कइलन आ दुनु देश का बीच आतंकवाद का खिलाफ लड़ाई में सहयोग बढ़ावे पर विचार कइल\nकेन्द्र सरकार वोडाफोन के आयकर मामिला में सुप्रीम कोर्ट के फैसला के समीक्षा करे खातिर एगो याचिका दायर कइलसि.\nमुंबई शेयर बाजार के सूचकांक आजु १३५ अंक चढ़ के बंद भइल. रुपिया के दाम में कवनो उलटफेर ना भइल आ सोना के दाम में मामूली गिरावट आइल.\nतिकोनिया एकदिना क्रिकेट शृंखला में आजु सिडनी में भइल मैच में श्रीलंका ऑस्ट्रेलिया के आठ विकेट से हरा दिहलसि. बरखा का चलते खेल ४१-४१ ओवर के कर दिहल रहे.\nलंदन ओलंपिक खेल के हॉकी क्वालीफायर खातिर भारत के पुरूष आ महिला टीम काल्हु से नई दिल्ली के मेजर ध्यानचंद स्टेडियम में आपन अभियान शूरु करी.


भौतिक ब्रह्मांड बिज्ञान - विकिपीडिया\nभौतिक ब्रह्मांड बिज्ञान\nकड़ी के हिस्सा\nबिग बैंग • ब्रह्मांड\nफइलाव • Nucleosynthesis\nफइलाव • Future\nHubble's law • Redshift\nकंपोनेंट • संरचना\nDark energy • Dark matter\nबिसय के इतिहास\nभौतिक ब्रह्मांड बिज्ञान या फिजिकल कॉस्मोलॉजी (अंगरेजी: Physical cosmology), ब्रह्मांड में मौजूद बड़ा पैमाना के पिण्ड, संरचना आ गतिक चीज सभ के अध्ययन करे वाला बिसय बा आ ई ब्रह्मांड के बारे में आधारभूत सवाल सभ के उत्तर खोजे के कोसिस करे ला जइसे की ब्रह्मांड के उत्पत्ती, संरचना, क्रम-बिकास आ अंतिम भबिस्य का होखी। मनुष्यता के इतिहास के ज्यादातर समय में ई बिज्ञान दर्शन के शाखा मेटाफिजिक्स, आ धरम के हिस्सा रहल हउवे। कॉस्मोलॉजी के बिज्ञान के रूप में अध्ययन कोपरनिकस के सिद्धांत के बाद शुरू भइल जेकरा बाद ई माने जाये लागल कि ब्रह्मांड के सगरी पिंड एकही किसिम के नियम के अनुपालन करे लें। एकरे बिकास में न्यूटन के सिद्धांत के योगदान भी रहल, जवन ई नियम सब के समझ बढ़ावे शुरू कइलस।\nएकर बर्तमान स्वरूप, 1915 में आइंस्टीन के जनरल थियोरी ऑफ रिलेटिविटी के साथ सुरू होला। बिसय के बिकास के रूप में बड़हन घटना हबल के द्वारा एह खोज से भइल की हमनी के गैलेक्सी, आकाशगंगा के बाहर भी बहुत सारी बड़े बड़े गैलेक्सी बहुतायत में बा। एकरे बाद वेस्तो स्लिफर नियर लोग ई बतावल की ब्रह्मांड में बिस्तार हो रहल बाटे।\nएह सभ खोज के बाद जॉर्ज लैमेतियर के द्वारा बिग बैंग के थियरी अस्थापित भइल। बिग बैंग आज सभसे ढेर प्रचलित मॉडल बाटे हालाँकि कुछ अन्य रिसर्चर लोग दूसर बैकल्पिक मॉडल साबित करे में जुटल बा लोग; बाकी ज्यादातर बैग्यानिक लोग ई स्वीकार करे ला की बिग बैंग के थियरी ब्रह्मांड के नीक ब्याख्या करे में सक्षम बाटे।\nकॉस्मोलौजी के सहायता में अन्य कई बिसय आ शाखा के योगदान बाटे - जिनहन में पार्टिकल फिजिक्स, एस्ट्रोफिजिक्स, जनरल रिलेटिविटी, क्वांटम मैकेनिक्स आ प्लाज्मा फिजिक्स के नाँव गिनाव्ल जा सकत बाटे।\n↑ For an overview, see George FR Ellis (2006). "Issues in the Philosophy of Cosmology". मूल काम Jeremy Butterfield & John Earman (संपा.). Philosophy of Physics (Handbook of the Philosophy of Science)3volume set. North Holland. पप. 1183ff. arXiv:astro-ph/0602280. ISBN 0-444-51560-7.\n↑ An Open Letter to the Scientific Community as published in New Scientist, मई 22, 2004\n"https://bh.wikipedia.org/w/index.php?title=भौतिक_ब्रह्मांड_बिज्ञान&oldid=705968" से लिहल गइल


अंतिम तांडव जादू कर दिहलसि – Anjoria\nअंतिम तांडव जादू कर दिहलसि\nसिनेमा भोजपुरी के एक्शन स्टार विराज भट्ट क जादू बिहार आ मुंबई में बखूबी चलत बा. एहिजा उनकर फिलिम ‘अंतिम तांडव’ सफलता के इतिहास बनवले बा. एह फिलिम में जब जब विराज के इंट्री परदा पर होत बा पूरा हॉल ताली से गड़गड़ा जात बा.\nअकुल शर्मा के प्रस्तुति आ नंद किशोर फिल्म्स एवं इंटरटेनमेंट के बैनर तले बनल ई फिलिम मार धाड़ से भरपूर बावे. एहमें खलनायक सोनू झा के अभिनय बहुते बढ़िया बा. विराज भट्ट आ सोनू झा के लड़ाई बहते दिलचस्प बा. एह फिलिम के शूटिंग बिहार आ मुंबई में भइल रहे.\nएह फिलिम में अनारा गुप्ता के डांसो खूब पसंद आइल बा देखे वालन के.\nफिलिम के निर्देशन दिलीप शर्मा के, संगीत छोटे बाबा के, गीत फणीन्दर राव, राजेश मिश्रा, अशोक सिंन्हा, आ जियलाल यादव के, कहानी राकेश त्रिपाठी के, छायांकन देवेन्द्र तिवारी के, मारधाड़ हीरा यादव के, संकलन पवन श्रीवास्तव आ विशाल रघुवंशी के, नृत्य निर्देशन कानू मुखर्जी, संतोश सर्वदर्शी आ संजय कोरबे के, आ सह निर्देशन धनंजय तिवारी के बा.\nमूख्य कलाकार विराज भट्ट, सोनू झा, शुभम तिवारी, अनारा गुप्ता, स्मृति सिन्हा, विनोद मिश्रा, ललितेश झा, हीरा यादव, देव सिंह, रोहीत सिंह, मटरु, देव कुमार, संजीब स्वराज, राजीव झा, बड़ी ठाकुर, प्रिती सिंह, सुनील वर्मा, सुभाष यादव, गोरख सिंह, हाजेया शिवराज कमरूदीन, धीरज मिश्रा, रविन्द्र नाथ गुप्ता, ओम कुमार, बाम शंकर सेन, संदीप सावले, सुरेन्द्र मिश्रा, संगीत दुबे, सीमा सिंह अउर प्रिया शर्मा बाड़ी.\n(शशिकांत सिंह, रंजन सिन्हा आ संजय भूषण पटियाला)\nफिल्म प्रचारक राजीव हुए भिखारी ठाकुर सम्मान से सम्मानित\nअवनि अग्रवाल ले आवत बाड़े ’दबंग मोरा बालमा‘


पृथ्वी नारायण शाह - विकिपीडिया\nपृथ्वी नारायण शाह नेपाल के एगो छोट पहाड़ी राज्य गोरखा के राजा नरभुपाल शाह तथा रानी कौसल्यावती के लैका रहलन। बि.सं. 1779 मेँ इनकर जनम भइल रहल। बि.सं. 1799 मेँ बीस बरस के उमर मेँ पृथ्वीनारयण शाह गोरखा के राजा बनल रहलन। ई आधुनिक नेपाल के जनमदाता हउवन ईहे के छोट-छोट राज्यन मेँ विभाजीत नेपाल के एकिकृत करे के शुरुवात कईनी, नेपाल प्राचिन काले से एकिकृत होकर के विभाजित हो जात रहल। अईसे त पृथ्वी नरायण शाहो से पहिले उपत्यका के राजा यक्ष मल्ल, पाल्पा के राजा मणीमकुन्द सेन आ जुम्ला के राजा जितारी मल्ल के बेरा भी एकीकरण भइल रहल बाकी एकीकृत नेपाल के ऊपर उल्लेखित राजा लोग ढेर दिन तक बचा के ना रख सकलन जा आ चाहे अपन भाई बेटवन मेँ आपन जिवनकाले मेँ बाँट के चल गईलन जा। लेकिन पृथ्वी नारायण शाह जब एकीकरण शुरू कईलन त नेपाल के फेर विभाजन हो ना देहलन आ जोगा के रखे खातिर सभन के सिखा गईलन ।\nगोरखा राज के राजा\n25 सितंबर 1743 – 11 जनवरी 1775\n25 सितंबर 1743\nनर भूपाल शाह\n11 जनवरी 1723 ( 27 पौष, 1779 बिक्रम सं.) \nगोरखा, गोरखा राज, नेपाल\n11 जनवरी 1775 (उमिर 52)\nदेवीघाट, नुवाकोट, नेपाल\nइंद्र कुमारी देवी\nनरेंद्र राज्यलक्ष्मी देवी\nपृथ्वी नारायण शाह आधुनीक नेपाल के नीँव गाड़ के गईलन आ छोट छोट क्षेत्र जैसे (भिरकोट, कास्की, लम्जुंग गोरखा) मेँ राज करत शाहवंश के पुरे नेपाल के राजवंश मेँ बदल देहलन। बि.सं. 1831 मेँ पृथ्वी नारायण शाह 52 वर्ष के उमर मेँ देहान्त कर गइलन तबो नेपाल एकिकरण अभियान उनकर पतोह रानी राजेन्द्र लक्ष्मी, लैका राजकुमार बाहदुर शाह सब मिलकर के आगे बढवलन। नेपाल एकिकरण अभियान के पुर्णविराम उनकर परनाती राजा गिर्वाण युद्ध विक्रम शाह के समय मेँ भइल नेपाल अंग्रेज युद्ध जेकरा के एंगलो-नेपाल युद्ध (1814–16) के बाद भइल।\nउक्त युद्ध मेँ नेपाल आपन सार्वर्भौमिकता त बचा लेहलख बाकी बिशाल नेपाल के क्षेत्र जेमे पश्चिम क्षेत्र मेँ हाल के भारत के उतराखंड राज्य, हिमाचल राज्य तथा पंजाब के छोट छोट पहाड़ी क्षेत्र आ सतलज नदी पार के पहाडी राज्य तक रहे त पूरब मेँ दार्जिलिङ, से लेके टिष्टा नदी तक तराई आ पहाडी भू भाग ब्रिटिस इस्ट इंडिया कंपनी सरकार के सुगौली के संधि के तहत देवे के पडल। सिक्किम के उपर नेपाल के अधिकारो खतम हो गइल। बाकी अंग्रेज लोग नेपाल के 1822 मेँ मेची से राप्ती तक तराई तथा प्रथम राणा प्रधानमन्त्री जंगबहादुर के काम से खुश होके राप्ती से महाकाली के बिच के तराई भू भाग 1860 मेँ वापस लौटा देहलस।\n↑ Acharya, Baburam. Shree Panch BadaMaharajdhiraj Prithivi Narayan Shah ko Sanxipta Jiwani, Part I (Nepali में). प. 42.\n"https://bh.wikipedia.org/w/index.php?title=पृथ्वी_नारायण_शाह&oldid=557882" से लिहल गइल\nLast edited on3अप्रैल 2018, at 05:40\nएह पन्ना पर आखिरी बेर संपादन3अप्रैल 2018 के 05:40 बजे भइल रहल।


Difficulties of farmers increased in Corona earlier calculation was done according to constellation Bhojpuri: खास नक्षत्र से ही खेती-किसानी के होखे ला गणना, होखेला बिल्कुल दुरुस्त!– News18 Hindi\nDIFFICULTIES OF FARMERS INCREASED IN CORONA EARLIER CALCULATION WAS DONE ACCORDING TO CONSTELLATION\nBhojpuri: खास नक्षत्र से ही खेती-किसानी के होखे ला गणना, जानीं कब ना खाए के श्वान भात!\nकिसानन के खेती किसानी के काम आ गृहस्थ के गर्भाधान से मृत्यु तक के संस्कार एह काल गणना आ मुहूर्त के शुभाशुभ से ही आज भी तय होत बा. मौसम विज्ञान के अनुमान के तकनीकी जब अतना विकसित ना रहें,तब घाघ,अउर भरथरी आ परासर संहिता में बतावल अनुमान आ तरीका से ही खेती किसानी के काम चलत रहें.\nमौसम के मिजाज बदलल,खेती के उपज के पूछ कम भईल, कोरोना काल में बढ़ल किसानन के मुश्किल.. दुनिया में शायद भारत ही अइसन देश बा जहां, सूक्ष्मतम काल गणना पद्धति अति पराचीन काल से प्रचलित रहें.ओह समय ऋतु, मौसम आ नक्षत्र के जानकारी के बारे में भले आजकल के तरह कवनों एडवांस तकनीकी ना विकसित रहें, बाकी अनुभव पर आधारित काल गणना बिल्कुल दुरुस्त होत रहें. अउरी कवनों देश में तीन तरह के मौसम,छह के ऋतु आ सताईस तरह के नक्षत्र के परिकल्पना शायद नइखे भईल.\nकिसानन के खेती किसानी के काम आ गृहस्थ के गर्भाधान से मृत्यु तक के संस्कार एह काल गणना आ मुहूर्त के शुभाशुभ से ही आज भी तय होत बा. मौसम विज्ञान के अनुमान के तकनीकी जब अतना विकसित ना रहें,तब घाघ,अउर भरथरी आ परासर संहिता में बतावल अनुमान आ तरीका से ही खेती किसानी के काम चलत रहें.अपना यहां ई काल गणना सूर्य के उदया तिथि से तय होला.ओकरा आधार पर सूर्य ग्रहण आ चंद्र ग्रहण के तिथि आ समय आज भी तय करे के विधान बा.सोलहवीं शताब्दी के मध्य काल तक यूरोप के ज्ञानी विज्ञानी लोगन के इहे पता रहें कि सूर्य पृथ्वी के चारों ओर चक्कर लगावें लन.सोलहवीं शताब्दी के मध्य में खगोल शास्त्री कॉपरनिकस ने यह बताया कि सूर्य ना पृथ्वी सूर्य के चारों ओर चक्कर लगावें लें.\nएह जानकारी के यूरोप के दुनिया में कॉपरनिकस क्रांति के नाम से बात जानल जाला. जब कि भारत में लगभग 956 साल पहिले वराह मिहिर जी अपना खगोलीय ज्ञान के आधर पर ई बात जान चुकल रहलन कि सूर्य ग्रहण आ चंद्र ग्रहण कवना दिन,कवना घड़ी आ कब से कब तक लागे वाला बा.दशमलव से पाई तक के सटीक मान निकाले के गणीतिय जानकारी अपना ऋषि मुनि लोगन के रहें.ईशा के पहिले आ ईशा के बाद दुनिया में प्रचलित आज के काल गणना पर भले आज कवनों प्रश्न चिन्ह खड़ा नइखे होत. बाकी आज भी अपना देश में लग्न शुभाशुभ मुहूर्त सूर्य के उदया तिथ से तय करें के विधान बा. खेती किसानी के काम में कवनों खास नक्षत्र में वर्षा सूखा,लूह जाड़ा के अनुमान लगावें आ ओकरा आधार पर मौसम के मिजाज के बारे में, चाहें आगामी खेती में पैदावार के बारे में भविष्यवाणी करें के पद्धति अपना देशज भाषा में खूब विकसित रहें.\nमसलन,अनुभव के आधार पर ही किसानन के आपन कवि अउर मौसम विज्ञानी घाघ जी कहत बानी जे,,,,,,रोहिणी बरिसै, मृग तवे कुछ कुछ आदर जाय.कहें घाघ सुनि घाघीनि श्वान भात ना खाय..,,,,,मतलब ई कि जब एह क्रम में मौसम के मिज़ाज रहें आ बरसात के स्थिति कायम रहें, तब ओह साल धान के पैदावार खूब होई.अतना कि कुकुर भी भात खात खात उबिया जइहें.ओहि तरह सूखा के बारे में भविष्यवाणी कइल गइल बा.,,,,,,,,,,कवि ऐलान करत बाड़े कि,,,,,,,,, दिन में बादर, रात निबदर. बहै पुरवाई झब्बर झब्बर.घाघ कहें कुछ होनी होई. कुआं खोदी के धोबी धोई..,,,,,,,,,,,,मतलब ई कि सावन महीना में फसल के बोवाई के बाद दिन अउर रात में आकाश में बादल के अइसन स्थिति होखे आ पुरवा हवा अपना पूरा जोम में बहत होखे,तब निश्चित बा कि ओह साल भयंकर सुख पड़ी.अइसन कि धोबी के कपड़ा धोये खातिर नया कुआं खोदे के पड़ सकेला.ताल तलैया, गड़हा तालाब में कहीं भी पानी नसीब ना होई.\nठीक ओइसे बाढ़ के आवें के अनुमान कइल गईल बा.मसलन सेमा पक्षी के खेत में आगम देखी के गंगा आ घाघरा नदी के किनारवाही के किसान एह बात के पूर्वानुमान कर लेत रहलन कि बाढ़ आवे वाला बा.किसान भाई एक दूसरा से बतावस कि बाढ़ के आवग सेमा.अइसहीं पुरुवा नक्षत्र में जब जम के पुरवाई हवा चलें,तब किसान अपना अनुभव के आधार पर ऐलान करें कि राणी के रोवल,आ पुरुवा के बहल. कभी बाव ना जाई.. मतलब ओह साल बाढ़ जरूर आई. वइसे माघा नक्षत्र में जतना दिन पछुवा हवा चलेला, पान के खेती करें वाला किसान ओकरा के लिखी के राखें देलन.एह खातिर कि माघ महीना में ओतने दिन पाला पड़े के संभावना बढ़ जाला.पान के पता बहुत नाज़ुक होला.ज्यादा ठंड पाला,से नुकसान हो जाला.ऐ वजह से पान के खेती करें वाला किसान,अगवाहे पान के बचावें के इंतजाम कर लेलें. खेत कब जुताई करें के चाही,कतना जोताई करें के चाही,कवना फसल के बोवाई करें के कब अनुकूल मौसम बा.ओकर विधिवत जानकारी एक आम किसान के गांव में आजो बा.\nएह जानकारी के आधार अनुभव के अलावा पुरनिया लोगन के बतावल सीख रहें. ग्रीक दार्शनिक प्लेटो बतावत बानी कि पुराने यादों अनुभवों को बार बार याद करना ही ज्ञान हैं.अपना देश में जहां मुफ्त ज्ञान दान के उत्कृष्ट तरह के दान बतावें के परंपरा कमोवेश आजो जिंदा बा.ओह ज्ञान के वाचिक पद्धति से दुसरका पीढ़ी तक पहुँचावें के चलन हाल तक रहल बा. बाकी आज जब से हर तरह के जानकारी आ सूचना प्राप्त करें के आधार गूगल गुरु हो गइल बाड़न, खेती आ मौसम के पूर्वानुमान खातिर रेखियाउठान वाली पीढ़ी,गाँवन में भी अपना बुजुर्गन के संगे बइठे आ पुरनका अनुभव साझा करें में संकुचात बाड़न.फिर भी कोशिश होखे के चाही एह तरह के अनुभव ज्ञान, डिजिटल प्रणाली से बचावल जा सकें.अगर कवनों व्यवस्था ना होई, तब बहुत सम्भव बा कि एक समृद्ध ज्ञान परम्परा से आवें वाला पीढ़ी वंचित हो जाय. (लेखक मोहन सिंह वरिष्ठ स्तंभकार हैं और यह उनके निजी विचार हैं.)


एन. डी. देहाती: June 2013\nगर्मी से राहत मिलल, पानी से सांसत..\nमनबोध मास्टर मानसून के बून गिरते गर्मी से राहत पवलें त बड़ा इत्मीनान से टांग पसार के सुत गइलें। देवराज इन्द्र के कृपा गरगरा के बरसत रहे।सुतला में बरखा बहार वाला सपना देखत रहलें। अचानक देहिं पर गणोश जी के चरपहिया चढ़ि गइल। भइल इ रहे कि गणोश जी की वाहन वाला गैरेज में पानी समा गइल रहे आ उ अफना के उ मास्टर की उपरे चढ़ि गइल। मास्टर चिहुक के उठलें। आंख मलते पहिला पांव पलंग के नीचे उतारते छपाक.। चप्पल बहि के ना जाने कहां चलि गइल रहे आ नाला के पानी आ प्लास्टिक के कचरा घर में समा गइल रहे। मस्टराइन ना जाने कबे से फुफती खोंस से घर के पानी बहरा उदहला की उपक्रम में लागल रहली। मास्टर के देखते बादर जस फाटि पड़ली- कुंभकरन अस सुतल रहलù ह, सब सामान नुकसान हो गइल। गर्मी से राहत वाला मानसूनी बहार पर एकाएक बज्रपात हो गइल। कमरा के सामान रेक-ओक पर फेंक-सेंक के शहर के जायजा लेबे निकल पड़लें। सड़क पर उतरते समहुत बनि गइल। एगो चारपहिया बगल से गुजरल आ मास्टर पवित्तर हो गइलें। चेहरा के कानो-माटी काछत, कपड़ा के गति बनल निहारत धर्मशाला पुल की नीचे से निकरला की प्रयास में कच्छा में मेघुची समा गइल। अनुमान लगा लिहलन की देवराज इन्द्र के पुरहर कृपा भइल बा, तीन फीट से कम पानी ना लागल बा। मियांबाजार, घोषकंपनी, नखास, रेती, गीताप्रेस, साहबगंज, लालडिग्गी, सुमेरसागर, रुस्तमपुर, चस्काहुसेन आदि इलाका में मकान-दुकान में नाला के पानी समाइल रहे। शहर में नैहर के बरम बनि के जमल फुटपाथी दुकानदार जवन प्रशासन की अतिक्रमण हटाओ वाला डंडा से कबो ना डेराइल रहलें उ कीचड़-पानी की डरे आपन चाट-पकौड़ी, इडली-डोसा, पूड़ी-कचौड़ी, सतुआ-भूजा लेके भाग गइल रहलें। इंन्द्र की बज्जर से बचाव खातिर पंपसेट लगावे के व्यवस्था होत रहे। सूरजकुंड, रसूलपुर, हड़हवा फाटक, गोड़धोइया पुल, गोपालपुर आ धर्मशाला सहित कई जगह पर पानी उदहात रहे। जे बरखा की पानी से घेराइल रहे उ चिचियात रहे, चिल्लात रहे। नगर निगम पर भिनभिनात रहे- सुखरख में नाला त साफे ना करा पवलें अब सड़क पर नाव चलवा दें। शहर की दुर्दशा पर मन मसोस के मास्टर बस दु शब्द कहलें- ठेकेदारी आ हिस्सादारी नरक बना दिहलसि। शहर के इ दशा देखि के एगो कविता लिखाइल-\nगर्मी से राहत मिलल, पानी से सांसत।\nडूबत इलाका बा, लोग हवें हांफत।।\nमौसम विज्ञानी लोग नापेलन पानी।\nशहर भइल कचरा बढ़ल परेशानी।।\nकूड़ा से पाटल, सड़क भइल नाला।\nनरक के सुख भला केकरा सुहाला।\nजनप्रतिनिधि लोग मलाई बा चांपत।\nकहिया घटी पानी मुहल्लावाला नापत।।\n-नर्वदेश्वर पांडे देहाती का यह भोजपुरी व्य्न्ग्य राष्ट्रीय सहारा के 20/6/13 के अंक मे प्रकाशित है .\nहो गइल युद्ध विराम बोलù बचवा जै श्रीराम\nमनबोध मास्टर बिहाने-बिहाने अखबार खोलते झूम-झूम के नाचे लगलन। मुंह से बस एक ही लकार- â€˜ हो गइल युद्ध विराम, बोलù बचवा जै श्रीराम।â€™ मस्टराइन बोलली- केइसन युद्ध आ केइसन विराम। सजो सेना त अपनी-अपनी खेमा में रहल। ना तीर निकरल ना तलवार, एगो बुढ़हठ की रुठले आ मनवले के खेल के भारत में महाभारत बना दिहल गइल। मास्टर बोलले- इ द्वापर युग के महाभारत ना रहल जवना में भीष्म पितामह का छह माह ले वाण शैय्या पर सुते के परी। इ कलिकाल के महाभारत रहल। गुजराती लाल खातिर महाभारत रहल। महज 24 घंटा में ही बुढऊ भीष्म पितामह वाण शैय्या से खड़ा होके गावे लगलन- â€˜ चांद ना बदलल , सुरूज ना बदलल, ना बदलल आसमान रे। केतना बदल गइल हाई कमान रे.। जेकरा के बइठवलीं गोदी, लगता उहे लोटिया डूबो दी, बुढ़ौती पर दिहलसि ना ध्यान रे. केतना बदल गइल हाई कमान रे.। गंजा कप्तान बनते मारि दिहलें छक्का, देख के हो गइलीं हम हक्का बक्का, धक्का लागल बहल दिल के अरमान रे. , केतना बदल गइल हाई कमान रे.।â€™\nदरअसल भारत के भाग्य गोवा में रचल जात रहे। राजनीति में खेल हो गइल। सजो मामिला तेल हो गइल। शौर्य शक्ति के केंद्र बनि गइलन एगो गुजराती लाल। तबे बुढ़ऊ फुला लिहलन गाल। देश में चारो ओर मचि गइल बवाल। विरोधिन की घरे बधाई बाजे लागल। बुझाइल की पत्थर पर दूब जाम गइल। गोल भहराये लागल। गुजराती लाल की समर्थन में नवहन के खून खौले लागल, कुछ नवहा लोग बुढ़ऊ की दुआरि पर धरना-प्रदर्शन तक करे लगलें। भारत भाग्य रचे वाला दल में संकट खाड़ हो गइल विकराल। कई योद्धा, पुरोधा खटिया पकड़ लिहलन। केहू का खोंखी उपट गइल त केहू का जड़इया, केहू का निमोनिया। सेनापति जी अइसन शंख बजवले की सब सन्न रहि गइल। बेमारी के बहाना बतावे वाला लोग आपन-आपन सफाई देबे लगलन। बुढ़ऊ के मनावन शुरू हो गइल। बुढ़ऊ भी सोचलें की रूठल रहब त भागि भी रूठ जाई , चलीं मान जाई और बुढ़ऊ मान गइलन, महाभारत के पटाक्षेप हो गइल। येह घटना पर एगो कविता-\nबुजुर्गन से मुंह कबो मोड़ल ना जाला।\nलरिकन-फरिकन के दिल कबो तोड़ल ना जाला।।\nकुछ पाकल फल ढेंपी के बहुते मजबूत होलन।\nडाल तब तक ना छोड़ेलन, जबले पत्थर छोड़ल ना जाला।।\n-नर्वदेश्वर पांडे देहाती का यह भोजपुरी व्य्न्ग राष्ट्रीय सहारा के 13 जून13 के अंक मे प्रकाशित है .\nढील बा पेंच, की मिस बा चूड़ी, की मुड़ी पर कइलें शनिचर सवारी....\n-मेरा यह भोजपुरी व्यंग्य राष्ट्रीय सहारा के ६ जून १३ के अंक में प्रकाशित है .\nढील बा पेंच, की मिस बा चूड़ी, की मुड़ी पर कइलें शन...


लालू प्रसाद – Page3– टटका खबर\nजेल से निकलते टहके लगले लालू प्रसाद यादव\nरांची 16 दिसम्बर (वार्ता) अरबों रूपिया के चारा घोटाला का एगो मामिला में पाँच साल जेल के सजा भोगत लालू प्रसाद के सुप्रीम कोर्ट जमानत दे दिहलसि. जवना का बाद सोमार का दिने उनका के बिरसा मुंडा केन्द्रीय कारागार से रिहा क दीहल गइल. सजा मिलला का बाद लालू प्रसाद के सांसदी चल गइल बा\nलालू के जमानत याचिका 30 तारीख के सुनल जाई\nरांची 25 अक्टूबर (वार्ता) झारखंड उच्च न्यायालय चारा घोटाला के सजा भुगतत बिहार के मुख्यमंत्री रहल लालू प्रसाद यादव के जमानत याचिका पर अगिला सुनवाई 30 अक्टूबर के करी. एह बीच एगो अउर मुख्यमंत्री रहल नेता डा॰ जगन्नाथ मिश्र के खराब स्वास्थ्य का आधार पर जमानत दे दीहल गइल बा.\nलालू झारखंड उच्च न्यायालय मे अपील दायर कइले\nचारा घोटाला में जेल काटत बिहार के मुख्यमंत्री रह चुकल आ राजद के अध्यक्ष लालू प्रसाद यादव सीबीआई के विशेष अदालत का फैसला क खिलाफ काल्हु झारखंड उच्च न्यायालय मे अपील दायर कइले. लालू यादव के अधिवक्ता प्रभात कुमार बतवले कि उम्मीद बा कि उच्च न्यायालय मे एह मामिला के सुनवाई शुके का दिन होखी.\nवीडियो कान्फ्रेसिंग क के लालू के कोर्ट मे पेशी भइल\nचारा घोटाला मामिला मे सोमनार का दिने लालू प्रसाद यादव आ अउरी आरोपियन के आजु राँची में केद्रीय जांच ब्यूरो के विशेष अदालत मे वीडियो कांफ्रेसिंग से पेशी भइल. जगन्नाथ मिश्रा का ओर से तबियत खराब के अर्जी लगावल रहे. ई मामिला देवघर ट्रेजरी से 97 लाख रूपिया के नाजायज निकासी के हवे. (वार्ता)\nन्यायाधीश से लालू कहले..हमही बतवनी हमरे के जेल\nकाल्हु जब झारखंड का बिरसा मुंडा केद्रीय जेल मे बंद बिहार के मुख्यमंत्री रहल लालू प्रसाद यादव के जब चारा घोटाला मामिला मे वीडियो कांफ्रेसिंग के जरिए सजा सुनावल गइल त ऊ बहुते परेशान हो गइले आ सजा सुनावत न्यायाधीश पी के सिंह के खरी खोटी सुना दीहले, कहलन कि उनका खिलाफ कवनो सबूत ना\nचारा घोटाला मामिला मे लालू के पांच साल जेल आ पचीस लाख के जुरमाना\nआजु राँची में सीबीआई के विशेष अदालत चारा घोटाला मामिला में बिहार के मुख्यमंत्री रहल लालू प्रसाद यादव के पांच साल के जेल आ पचीस लाख के जुरमाना सुना दिहलसि. सीबीआई के विशेष न्यायाधीश पी. के. सिंह वीडियो कांफ्रेसिंग क के एह फैसला के सुनवले, सुरक्षा कारण से लालू आ दोसर मुजरिमन के अदालत ना\nचारा घोटाला मामिला में रांची के सीबीआई.विशेष अदालत से दोषी करार भइला का बाद लालू प्रसाद के सुरक्षा में तैनात बिहार पुलिस के जवान हटा लिहल जइहें. एह बारे में पुलिस मुख्यालय से मिलल जानकारी का अनुसार एह दिसाईं जरूरी प्रक्रिया शुरु कर दिहल गइल बा. एह बीच राज्य के पुलिस महानिदेशक अभयानंद के कहना\nबिहार के बदनाम चारा घोटाला के एगो मामिला में चाइबासा राजकीय कोषागार से 37 करोड से अधिका के रकम गैरकानूनी तरीका से निकाले खातिर सीबीआई के विशेष अदालत आजु बिहार के मुख्यमंत्री रहल दू गो नेता, लालू प्रसाद यादव आ जगन्नाथ मिश्र, समेत सगरी आरोपियन के दोषी करार दिहलसि. पहिले मंत्री रह चुकल विद्या सागर\nबिहार के बहुचर्चित चारा घोटाला के एगो मुकदमा में आजु सीबीआई की विशेष अदालत आरजेडी सुप्रीमो लालू प्रसाद यादव समेत पैंतालिस गो अउरिओ लोगन के भाग्य का फैसला थोड़ देर में करे वाली बिया आ सभकर धेयान राँची में अटकल बा. लालू अपना पूरा परिवार समेत काल्हुए से राँची में मौजूद बाड़ें आ कहे वाला\nचारा घोटाला के एगो केस मे लालू क ओर से सीबीआई अदालत मे बहस\nकाल्हु सोमार का दिने रांची में सीबीआई.के एगो विशेष अदालत मे चारा घोटाला के मामिला 20 ए 96 मे बिहार के मुख्यमंत्री रहल लालू प्रसाद यादव का ओर से बहस के शुरूआत भइल. सीबीआई के विशेष न्यायाधीश प्रवास कुमार सिंह के अदालत मे लालू का ओरसे उनकर अधिवक्ता सुरेन्द्र सिंह बहस के शुरूआत कइलन. एही\nलालू यादव के गोहार खारिज कर दिहलसि सुप्रीम कोर्ट\nसुप्रीम कोर्ट आजु मंगल का दिने बिहार के मुख्यमंत्री रहल आ चारा घोटाला के आरोपी लालू प्रसाद यादव के उ याचिका खारिज कर दिहलसि जवना में उ कहले रहलन कि सीबीआई के अदालत के जज बदल दिहल जाव काहे कि मौजूदा जज मंत्री पी॰के॰ शाही के रिश्तेदार हउवन आ उनुका रहते हो सकेला उनुका न्याय\nसुप्रीम कोर्ट लालू के राहत दे दिहलसि\nबिहार के मुख्यमंत्री रहल आ चारा घोटाला के आरोपी लालू प्रसाद यादव के सुप्रीम कोर्ट से अंतरिम राहत मिल गइल बा आ सुप्रीम कोर्ट झारखंड में सीबीआई के विशेष अदालत के मना कर दिहले बा कि 15 जुलाई के ऊ आपन फैसला मत सुनावे. लालू के एह बात पर आपत्ति बा कि सीबीआई अदालत के\nलालू के गोहार नकार दिहलसि झारखंड हाई कोर्ट\nचारा घोटाला के मुख्य आरोपी आ तब बिहार के मुख्यमंत्री रहल लालू प्रसाद झारखंड हाई कोर्ट से गोहार कइले रहलन कि 37 करोड़ रुपिया के घोटाला के एगो मामिला के सुनवाई दोसरा अदालत में होखे आ एगो अउर गवाह के गवाही दर्ज कइल जाव. हाईकोर्ट लालू के गोहार ना सुनलसि आ निचली अदालत के कहले\nकुछ महीना पहिले अचके में केन्द्र सरकार बिहार से सीआरपीएफ के बारह गो टुकड़ी के हटा के झारखंड भेजे के फैसला ले लिहलसि. एही बारह कंपनियन में उहो कंपनी शामिल रहुवे जवना के लालू प्रसाद के सुरक्षा में लगावल गइल रहे. लालू एकर शिकायत कइलन. एह बारह कंपनियन के अधिका जवान बिहारे के हउवें. बाद


भोजपुरी भाषा में पढ़ें: बिहार चुनाव में बबाल करी मनोज वाजपेयी के भोजपुरिया रैप | ayodhya – News in Hindi | Dainik Bhaskar News\nHome उत्तर प्रदेश भोजपुरी भाषा में पढ़ें: बिहार चुनाव में बबाल करी मनोज वाजपेयी के...\nभोजपुरी भाषा में पढ़ें: बिहार चुनाव में बबाल करी मनोज वाजपेयी के भोजपुरिया रैप | ayodhya – News in Hindi\nदुपहरिया में दलान पs बइठल-बइठल इहे सोचतs रहीं कि कहिया कौवलेज खुली कि पटना जइंतीं. बड़का चा खेत पटावे चल गइले तs मोबाइल अउर इयर फोन निकलनी. उटूब पर गाना टीप के सुनने लगनी- बम्बई में का बा. थोड़का देर के बाद लागलs कि केहू बोलावs ता. कान में से ठेपी निकलनी तs चंदन भईया चिचियातs रहन, ऐ पवन ! ऐ पवन ! केंवाडी खोलs एगो बात बतावे के बा. केंवाड़ी खोलनी तs गला में लटकल इयर फोन देख के चंदन भईया खिसिया गइले. कहले, का रे पवनावा, दिने राते कनटोप्पा पेन्ह के माबाइले में घुसियाइल रहत बाड़े कि कुछुओ पढ़ाईयो होता?\nदेख बीपीएससी के फारम भरे के डेट निकलs गइल बा. हम कहनी, आवs भईया, बइठ के बतियावल जाव. चंदन भईया चौकी पs बइठले तs कहले, कान में ठूंस के का सुनत रहस कि हमार हंकार सुनाते ना रहे. हम जानतs रहीं कि चंदव भईया के पोलटिक्स में बड़ा मन लागतs रहे. ऊ पढ़े में जतना तेज रहन ओतने तेज नीतीश, लालू अउर मोदी के बतकहियो में रहन. हम कहनी, एक हफ्ता पहिले एगो नाया भोजपुरी रैप आइल बा. एह गाना में मनोज बाजपेयी के कमाल देखे लायेक बा. एकरा में सिनेमो से बेजोड़ काम कइले बाड़े. चिराग पासवान इ गाना के ट्वीट कइके नीतीश कुमार पs कटाक्ष कइले बाड़े. चंदन भईया कहले, तनी सुनाव तs. बीडियो टीप के मोबाइल उनका देने बढ़ा देहनी.\nबम्बई में का बा?\nमोबाइल प गाना बाजे लागलs. चंदन भईया मुड़ी गड़ा के देखे लगले.बम्बई में का बा,\nइहवां का बा,\nदू बिगहा में घर बा लेकिन\nसूतल बानी टेम्पू में\nजिनगी इ अझुराइल बाटे\nनून तेल अइर सेम्पू में\nगांव छोड़ला के बहुते दुख\nएतना सुन के चंदन भइया हमरा देने देख लगे. जब टोटल गाना सुन लेले तs कहले, ई तs गजब गार्दा गाना बा. बिहार से कमाये खातिर जे बोम्बे, दिल्ली जाता ओकर मरम ई गाना में बाड़ा बढ़िया से बतावल गअल बा. मनोज बाजपेयी त मिजाजे खुश कर देले बाड़े. उनकर कवनो जबाब नइखे. ई गान के लिखले बाड़े डॉ. सागर. उनकर गीत सुन के तs मन हिलोरा मारे लागतs बा. कोरोना के बेमारी जब बढ़े लागलs तs केतना अदमी बोम्बे, दिल्ली से बिहार आइल रहन. अगर घरहीं रोजी-रोजगार मिलल रहित तs ई दुरदासा ना होइत. ई दुख के ई गाना में मनोज बाजपेयी गावतs बाड़े-\nकामकाज ना गांव में बाटे\nमिलत नाही नौकरिया हो\nदेख कइसे हांकतs बाड़े\nजइसे भेंड बकरिया हो\nकामधाम रोजगार मिलितs\nगंउवे में में सड़क बनइतीं जा\nजिला जवारी छोड़ के ईवहां\nठोकर काहे खइतीं जा\nना ता बम्बई में का बा ?\nकेहू गांव काहे छोड़ेला ?\nहम चंदन भईया से कहनी, ई गाना में तs में इहो बतावल गइल बा कि केहू काहे गांव छोड़ के परदेस कमाये जाला. अगर गांउवे में काम-धंधा मिल जाइतs, पढ़े-लिखे आ इलाज के बढ़िया सुविधा मिल जाइतs, तs केहू दिल्ली बोम्बे काहे जाइतs. गांव में बाल बच्चा के पोसल मोसकिल हो जाला तs मजबूरिये में गांव छेड़हीं के पड़ेला.\nबेटा-बेटी लेके गांवे\nजिनगी जियल मोहाल हवे\nना निमन इस्कूल कहीं\nना निमन असपताल हवे\nपरदेसी अइले देस तs का भइल ?\nचंदन भइया कहले, जनतरs पवन, चिराग पासवान काहे ई गाना के नीतीश कुमार के टौग कइले बाड़े ? चिराग पासवान नीतीश कुमार के ई बतावल चाहतs बाड़े कि परदेस से बिहार आवे लोगन के साथे ठीक सलूक ना कइ गइल. कोरोना के चलते बहरी कमाये वला लाखन अदमी के शहर में काम-धंधा छूट गइल. घरे लौटला पs सरकार कहले रहे कि अब उनका कहीं जाए के जरूरत नइखे. जेकरा जइसन लूर बा ओकरा वइसन काम मिली. लेकिन जब इहां काम ना मिललs तs ऊ लोग फेन लोग दिल्ली, पंजाब जाए लगले. अगर ई बात चुनाव में उठी तs नीतीश कुमार का जबाब दिहें.\nजुलम होत बा हमनी संगवा\nकेतना हम बरदास करीं\nदेस के बड़का हाकिम लोग पs\nअब कइसे विसवास करीं\nसब जानेला केकरा चलते\nना घरवा में राशन बा\nइहवां का बा ?\nबिहार चुनाव में खेल बिगाड़ी ई गाना\nचंदन भइया कहले, बिहार के चुनाव कोरोना के आफत में होखे वाला बा. ई बेमारी से जिनगी तs खतम होइए रहल बा पूंजियो-पगहा तबाह बा. रोज कमाये खाये वाला के जियल मोसकिल हो गइल बा. ऊपर से अब महंगाईयो जान मरले बा. जेकर बगली खाली बा ऊ चुनाव में दाव साध सकेला. बिहार सरकार कहले रहे कि बाहर काम करे वाला करीब 23 लाख लोग अपना घरे लौटल रहन. एकरा में से आधा लोग अभी एहिजे बा. अपना हाल से नखुश ई लोग अगर नीतीश सरकार के खिलाफ चल गइले तs बड़का उलटफेर हो सकेला.\nअबही चिराग के नीतीश से झंझट चल लहल बा. एह से ऊ खोज-खोज के अइसन बात निकाल रहल बाड़े जवन नीतीश के नोकसान होखे. बहरी से बिहार लौटे वला लोगन के हक के खातिर चिराग बहुत पहिले से आवाज उठावत रहलन. दोसर बात कि ऊ एह घरी चुनाव ना चाहतs रहनs. अब नीतीश से फरियावे खातिर चिराग खुल के ताल ठोक रहल बाड़े. ई संजोगे कहाई कि एही टाइम में मनोज बाजपेयी के अइसन गारदा गानो आ गइल. मौका के फैदा उठावे खातिर चिराग खटाक से ई गाना को लोक लिहले. लेकिन बात कुछुओ कहs ई गाना बा एकदम मस्त.\nऑक्सीजन की कमी से नहीं गंभीर बीमारी से मरे मरीज


नेट पर भोजपुरी के एगो युग पूरा होखे का मौका पर – Anjoria\nआजु से बारह बरीस पहिले भोजपुरी के पहिलका वेबसाइट अंजोरिया डाॅटकाॅम के शुुरुआत भइल रहुवे. तब से आजु ले बहुते कुछ बदल गइल. नेट पर सैकड़ो वेबसाइट हो गइल बाड़ी सँ भोजपुरी के. अलग बात बा कि भोजपुरी में ना चला के ओकनी में से अधिका वेबसाइटन के हिन्दी भा अंगरेजी में चलावल जात बा. आ ओहु में से अधिका पर बस गीत गवनई, सेक्सी आ हाॅट फिलिमन के भरमार बा.\nई सब देखि के कुछ भोजपुरिया बंधु लोग भोजपुरी में फूहड़पन का खिलाफ आन्दोलन चलावत रहेलें. गीत गवनई आ फिलिमन के फूहड़पन त सभका लउकेला बाकिर भोजपुरी का साथे होखत बलात्कार पर सभे चुप्पी साध लेला. गीत गवनई के फूहड़पन से समय अइला पर निपटल जा सकेला बाकिर भोजपुरी का साथे जवन फूहड़पन होखत बा तवन समय का साथे लाइलाज होखल जात बा.\nभोजपुरी के मठाधीश आ धंधेबाज लोग भोजपुरी के 8वीं अनुसूची में शामिल करावे खातिर जतना मेहनत कइलें आ करत रहेलें. ओकर दसवों अगर भोजपुरी के संवारे सम्हारे पर लगवले रहतें त आजु भोजपुरी के रूप बहुते निखरल रहीत. भोजपुरी के सबले बड़का समस्या का तरफ कवनो मठाधीश भा धंधेबाज के नजर नइखे काहें कि ओह पर मेहनत बहुते करे के पड़ी आ मिले के बा ठेंगा.\nहमरा एह बात के संतोष बा कि अंजोरिया आ अब भोजपुरिका का मार्फत हम भरपूर कोशिश कइनी आ करत जात बानी कि भोजपुरी के एगो मानक शैली उभर सको. सही सही भोजपुरी लिखाव आ एकरा के पढ़े में सुविधा होखो. दाग, दागि, आ दागी का फेर में भोजपुरी का साथे होखत बलात्कार रोकला के जरूरत बा. हम जानबूझ के अतना बड़हन शब्द बलात्कार के इस्तेमाल करत बानी काहे कि बलात्कार करे वाला बस अपना आनंद के धियान राखेला जेकरा साथे बलात्कार होखत बा ओकरा ला कवनो चिन्ता ना रहे ओकरा मन में.\nभोजपुरी में अर्ध ह्रस्व इ आ उ का चलते बहुते कुछ भरम पैदा हो जाला. लोग के बुझइबे ना करे कि भईल आ भइल, कईल आ कइल में का सही बा का गलत. भी के इस्तेमाल भोजपुरी के सहज प्रवाह के रोकेला कि ना. कब कि लिखल जाव आ कब की. देवरिया कने की शब्द के इस्तेमाल तनिका बेसी होला बाकिर ओकरा के समहर भोजपुरी में शामिल कइल ठीक रही कि ना एह पर सोचला के जरूरत बा. बाटे, बावे, बड़ुवे, बाने जइसन शब्दन में से कवना के बढ़ावल जाव?\nअंजोरिया के एगो युग पुरा होखे के आनन्द तब अउरी अधिका हो जाई जब सभे मिल बइठ के एह सवालन के जवाब खोज पाई. धियान राखे के पड़ी कि एहमें हिन्दी के व्याकरण कम आ संस्कृत के व्याकरण के अधिका माने के जरूरत पड़ी. हमरा त इहे लागेला कि भोजपुरी का साथे होखत फुहड़पन के सबले अधिका दोष हिन्दी विद्वानन के बा जे जानबूझ के भोजपुरी के अझुरवले राखे, बदनाम करे में लागल रहेलें. भोजपुरी के हिन्दी के उपभाषा बतावे वाला भोजपुरिया बाकिर हिन्दी विद्वानन के हम नमकहराम कहे में तनिको ना सकुचाएब.\nआजु फेरू दोहरावत बानी कि भोजपुरी के 8वीं अनुसूची में शामिल करवला से बेसी जरूरी बा भोजपुरी के एगो भाषा का रूप में मान्यता. केन्द्र सरकार के राजभाषा विभाग एगो हिन्दी षडयंत्र का तहत भोजपुरी आ बहुते स्थानीय भासन के हिन्दी के उपभाषा बना के राख दिहले बा. एह उप भाषा वाला कलंक से भोजपुरी के मुक्ति दिआवल बहुते जरूरी बा.\n– – ओम प्रकाश सिंह\nPrevious Post: झीमी-झीमी बूनी बरिसावेले बदरिया\nNext Post: भोजपुरी के अस्मिता बचावे खाति बनल “भोजपुरी अस्मिता मंच”